title: Autumn Almanac

text: Singlen B-puoli vaihteli painoksen mukaan. Britanniassa 13. lokakuuta julkaistulla painoksella se oli ”Mister Pleasant”, mutta samassa kuussa siellä julkaistiin myös toinen painos, jolla B-puoli oli "Something Else by The Kinks" -albumille lukeutuva ”David Watts”. Kyseessä oli export-painos, jota käytettiin Skandinaviassa. Yhdysvalloissa B-puoli oli tämän painoksen tapaan ”David Watts”.


title: Autumn Almanac

text:
A-puoli
B-puoli


title: Ryan Whiting

text: Ryan Whiting (s. 24. marraskuuta 1986) on yhdysvaltalainen kuulantyöntäjä, sisäratojen kaksinkertainen maailmanmestari. Hän on kilpaillut myös kiekonheitossa.. Hänen kotikaupunkinsa on Harrisburg.


title: Ryan Whiting

text: Whiting voitti alle 20-vuotiaiden Pan-Amerikan mestaruuden sekä kuulantyönnössä että kiekonheitossa 2005. Hän voitti kuulantyönnön NCAA:n sisäratojen mestaruuden 2008, 2009 ja 2010 sekä ulkoratojen mestaruuden 2009 ja 2010. Kiekonheiton NCAA-mestaruuden hän voitti 2010. Hän voitti kuulantyönnön sisäratojen Yhdysvaltojen-mestaruuden 2011. Saman vuoden Daegun MM-kilpailuissa hän sijoittui seitsemänneksi.


title: Ryan Whiting

text: Whiting voitti sisäratojen maailmanmestaruuden Istanbulissa 2012 tuolloisella ennätyksellään 22,00. Lontoon olympialaisissa hän sijoittui yhdeksänneksi tuloksella 20,64.


title: Ryan Whiting

text: Moskovan MM-kilpailuissa 2013 Whiting sijoittui kuulantyönnössä hopealle tuloksella 21,57. Hän voitti samana vuonna Yhdysvaltojen-mestaruuden sekä sisä- että ulkoradoilla. Vuonna 2014 hän voitti Yhdysvaltain hallimestaruuden tuloksella 22,23 ja nousi kaikkien aikojen hallitilastossa viidenneksi. Sopotin MM-hallikilpailuissa 2014 Whiting voitti kultaa tuloksella 22,05.


title: Ryan Whiting

text: Whiting oli kuulantyönnössä seitsemäs Lontoon MM-kilpailuissa 2017. Hän voitti 2018 sisäratojen Yhdysvaltojen-mestaruuden ja sijoittui seitsemänneksi Birminghamin MM-hallikilpailuissa.


title: Ryan Whiting

text: Whiting työnsi ennätyksensä 22,28 Dohassa 2013. Sisäradoilla hän on työntänyt parhaimmillaan 22,23 Albuquerquessa 2014. Kiekonheitossa hänen ennätyksensä on 61,11 vuodelta 2008.


title: Pyloni

text: Pyloni (kannatinpylväs) on riippusiltojen ja vinoköysisiltojen pystysuuntainen ja pilarimainen osa. Sillan kantta kannattavat köydet tukeutuvat pyloniin.


title: Radio-ohjelma

text: Radio-ohjelma tai radiolähetys tarkoittaa julkista, yleisölle suunnattua kokonaisuutta, joka koostuu puheesta, musiikista tai niiden yhdistelmästä sekä myös muista äänistä. Ohjelma välitetään langattomasti sen tuottajalta kuuntelijalle, usein radio-aaltoja käyttäen, ja sen kuuntelemiseen tarvitaan radiovastaanotin. Ohjelman välittäminen voi nykyään tapahtua myös internetissä ja sen vastaanotto sekä kuunteleminen tietokoneella.


title: Radio-ohjelma

text: Radiotoimintaa, ohjelmien tuottamista ja niiden välittämistä varten tarvitaan jokin taustaorganisaatio. Aluksi tällaisia organisaatiota olivat alan harrastajien perustamat kerhot, mutta myöhemmin monissa maissa on perustettu valtion omistama tai ainakin valvoma yleisradioyhtiö. Suomessa tämä on Suomen Yleisradio. Myöhemmin radiotoimintaan ovat tulleet yhä suuremmassa määrin mukaan myös kaupalliselta pohjalta toimivat yritykset, jotka rahoittavat toimintaansa pääasiassa mainoksin, mikä usein vaikuttaa myös niiden ohjelmien teon periaatteisiin. Myös erilaiset aatteelliset mm. uskonnolliset ja poliittiset yhteisöt ovat harjoittaneet radiotoimintaa.


title: Radio-ohjelma

text: Radio-ohjelmien tarkoituksena voi ollaRadio-ohjelmien tekeminen ja lähettäminen vaativat korkeaa teknologian tasoa, siksi ne ovat tulleet mahdolliseksi vasta 1900-luvun teknologisen kehityksen myötä. Teknistä pohjaa radiolle loivat mm. puhelin ja lennätin ja mikrofoni. Langattoman tiedonsiirron kehitykseen osallistuivat monet mm. Thomas Edison, 1800-luvun lopun Yhdysvalloissa, Italiassa ja Venäjällä.


title: Radio-ohjelma

text: Aluksi radiolaitteilla ei pystytty lähettämään eikä vastaanottamaan ihmisääntä, vaan pelkästään sähköisiä signaaleja, napsahduksia ja piippauksia, joista tehtiin kommunikaatiota käyttäen morse-aakkosia. Tällainen sähkötys oli käytössä erityisesti merenkulussa.


title: Radio-ohjelma

text: Ensimmäistä kertaa ihmisääntä välitti langattomasti pastori Roberto Landell de Moura Brasiliassa vuonna 1900, ja seuraavana vuonna hän patentoi radiolähettimensä. Vuonna 1906 valmistettiin ensimmäinen elektrodiputkia käyttävä radiovastaanotin.


title: Radio-ohjelma

text: Suomessa radiovastaanottimia alettiin rakentaa 1920-luvulla ja alan harrastelijat alkoivat myös tuottaa radiolähetyksiä koemielessä, ensimmäinen lupa tähän myönnettiin vuonna 1921 . Ensimmäinen julkinen lähetys tapahtui vuonna 1923 . Valtiollinen radiotoiminta aloitettiin vuonna 1928 Suomen Yleisradiossa.


title: Radio-ohjelma

text: Nukari, Matti. "Uusi vanha radio": sen tulevaisuus, tekeminen, tuotteet ja hallinta. WSOY, 1997


title: Jack and Jill

text: Jack and Jill on vuonna 2011 ensi-iltansa saanut komediaelokuva. Elokuvan pääosaa esittää Adam Sandler ja sen ohjasi Dennis Dugan, joka on tehnyt yhteistyötä Sandlerin kanssa useimmissa tämän elokuvissa. Kriitikot haukkuivat elokuvaa ja "Rotten Tomatoes" -verkkosivustolla vain 3 % kriitikoista kertoo pitäneensä elokuvasta. Vuoden 2012 Razzie-palkintogaalassa elokuva palkittiin jokaisessa kategoriassa ensimmäistä kertaa historiassa.


title: Jack and Jill

text: "Jack and Jill" ansaitsi 12 ehdokkuutta kymmenessä kategoriassa vuoden 2012 Razzie-palkintogaalassa, mukaan lukien huonoin elokuva. Elokuva voitti kaikki kymmenen kategoriaa: huonoin elokuva, huonoin miespääosa (Sandler), huonoin naispääosa (Sandlerin roolihahmo Jill), huonoin ohjaus, huonoin käsikirjoitus, huonoin miessivuosa (Al Pacino esitti itseään), huonoin naispääosa (David Spaden roolihahmo Monica), huonoin pari (Sandler ja joko Katie Holmes, Pacino tai hän itse), huonoin kokoonpano ja huonoin esiosa, uudelleenfilmatisointi tai jatko-osa (elokuvan katsotaan olleen uudelleenfilmatisointi elokuvasta "Glen tai Glenda").


title: Jack and Jill

text: Huolimatta kielteisistä palkinnoista Sandler voitti myös parhaan mieselokuvanäyttelijän Nickelodeon Kids’ Choice -palkinnon vuonna 2012.


title: Jack and Jill

text: Ensi-iltaviikonloppunaan marraskuussa 2011 elokuva tuotti 25 miljoonan Yhdysvaltain dollarin lipputulot ja se oli toiseksi katsotuin. Viikonlopun toinen ensi-iltaelokuva "Immortals" tuotti hieman enemmän, 32 miljoonaa dollaria. Elokuvan teatterilevitys päättyi helmikuussa 2012, jolloin se oli tuottanut yli 74 miljoonaa dollaria Pohjois-Amerikassa ja yhteensä yli 149 miljoonaa dollaria maailmanlaajuisesti.


title: Jack and Jill

text: Suomessa elokuva ei päätynyt lainkaan teatterilevitykseen, vaan se julkaistiin 25. heinäkuuta 2012.


title: Major League Baseball -kausi 1896

text: Major League Baseball -kausi 1896 käsitti ainoastaan National Leaguen, virallisesti "National League and American Association". Joukkueita liigassa oli 12. Kauden päätteeksi liigan kaksi parasta joukkuetta ratkaisivat Temple Cupin kohtalon kolmannen kerran.


title: Alamon taistelu

text: Alamon taistelu oli merkittävä Texasin vallankumouksen aikainen taistelu, joka käytiin nykyisessä San Antoniossa. Varsinainen taistelu käytiin maaliskuun alussa 1836, mutta sitä edelsi 12 päivää kestänyt piiritys. Meksikolaisten joukot kukistivat taistelussa texasilaiset Alamon puolustajat, joista vain muutama jäi henkiin. Vaikka meksikolaiset voittivat, taistelu nostatti kapinan aikana merkittävästi valloittajiin kohdistuvaa vastustusta. Texasin tasavalta saavutti itsenäisyyden San Jacinton taistelun jälkeen.


title: Alamon taistelu

text: Texasin vallankumous alkoi lokakuussa 1835, kun erimielisyydet Texasiin muuttaneiden siirtolaisten ja Meksikon hallituksen välillä riistäytyivät väkivaltaisiksi yhteenotoiksi. Texasin väliaikaisen armeijan ylipäälliköksi valittu Sam Houston onnistui hyvillä suhteillaan estämään cherokeiden ja muiden heimojen liittymisen meksikolaisiin joukkoihin. Vaikutusvaltainen Stephen F. Austin puolestaan sai tehtäväkseen hankkia riittävästi miehistöä ja tarvikkeita kapinaa varten.


title: Alamon taistelu

text: Joulukuussa 1835 Austinin joukot onnistuivat voittamaan Martín Perfecto de Cosin johtamat meksikolaiset San Antonio de Béxarin piirityksessä (nykyinen San Antonio). Meksikolaisjoukot armahdettiin, ja Cos kertoi tapahtuneesta Meksikossa Antonio López de Santa Annalle. Kukistaakseen kapinan Santa Anna kokosi joukkoja San Luis Potosín kaupunkiin ja sai kokoon 4 000 miestä. Texasilaiset puolestaan linnoittivat Alamon entisen lähetysaseman. Alkujaan Alamon miesvahvuus noin sata, mutta lisääjoukkoja saatiin alkuvuoden aikana, kun sinne saapui William B. Travisin, Jim Bowien ja Davy Crockettin johtamia ryhmiä.


title: Alamon taistelu

text: Vuoden 1836 alussa Santa Annan armeija lähti marssimaan kohti pohjoista. Tärkeän ryhmän armeijassa muodostivat naiset, jotka seurasivat miehiään. Kenraali oli vastustanut naisten liittymistä armeijan, sillä hän oli uskonut sen alentavan moraalia. Asian muuttuessa kinasteluksi hän oli taipunut "soldarerojen" (naissotilaiden) mukaantuloon. He saivat mukanaolemisestaan arvostusta, sillä he huolehtivat taloustöistä ja sairaanhoidosta.


title: Alamon taistelu

text: Santa Annan armeijan monipäiväinen marssi San Antonioon ei sujunut ilman ongelmia. Jo alkumatkasta useita hevosia ja muuleja kuoli ravinnonpuutteeseen ja saastuneen veden juomiseen. Myös osa armeijasta sairastui punatautiin, ja ilman asiantuntevaa terveydenhuoltoa huonokuntoisimmat menehtyivät. Oman harminsa armeijalle toivat lipan-apachet, jotka röyhkeästi varastivat sotaretkikunnan muuleja. Myös kauhua herättäneet comanchet liikkuivat lähellä, mutta tyytyivät ryöstelemään matkan varrella olevien ranchien ruokavarastoja.


title: Alamon taistelu

text: Viimeinen koettelemus tuli sakean lumimyrskyn muodossa. Ilma kylmeni nopeasti 13. päivänä helmikuuta, ja armeija joutui kahlaamaan polvia myöten lumessa. Santa Annan oman raportin mukaan lumentulon seurauksena menehtyi vuorokauden sisällä 400 miestä, naista ja lasta.


title: Alamon taistelu

text: Santa Annan joukot saapuivat Alamon edustalle 23. helmikuuta, paljon aikaisemmin kuin puolustajat olivat kuvitelleet. San Fernandon katedraalin kirkonkellot soivat iltapäivällä kello 13.00 merkiksi vihollisen saapumisesta San Antonioon. Aluksi alamolaiset uskoivat hälytystä vääräksi, sillä Alamon kellotapulin vartiomies ei havainnut ympäristössä merkkiäkään vihollisesta. Kaksi tiedustelijaa lähetettiin ottamaan selvää hälytyksen todenperäisyydestä. Nähtyään noin kahden kilometrin päässä suuren joukon meksikolaisia ratsuväen sotilaita tiedustelijat palasivat Alamoon ja puolustusta ryhdyttiin rakentamaan kovalla kiireellä. Alamon komentajuuden ottanut William Travis lähetti viestinviejänsä mukana kaksi kiireellistä avunpyyntöä, joista toinen oli osoitettu läheisen Gonzalesin kaupungin pormestarille ja toinen Goliadin kylään eversti James Fanninille.


title: Alamon taistelu

text: Kello 15.00 San Antonion vanha sotilaskenttä täyttyi Santa Annan armeijan etujoukoista. Noin 1 500 sotilasta kerääntyi näyttävään paraatiin, ja armeijan soittokunta puhalsi soittimiinsa samanaikaisesti, kun eri yksiköiden sotilaat kohottivat taistelulippunsa ylös. Lisäksi Santa Anna määräsi tulenpunaisen lipun liehumaan San Fernandon katedraalin torniin. Lippu oli traditionaalinen symboli soittokunnan soittamalle "deguellolle", joka merkitsi ”Ei armoa viholliselle”. Saman päivän aikana Santa Anna lähetti viestinviejän vaatimaan Alamon antautumista. Travis vastasi tähän tykkitulella, joka Santa Annan laatiman raportin mukaan surmasi kaksi meksikolaista sotilasta ja haavoitti useita. Muiden upseerien raporteista mainintaa ei löytynyt.


title: Alamon taistelu

text: Seuraavien päivien aikana Santa Anna järjesti tykistöpatterin tulittamaan Alamoa runsaan 300 metrin etäisyydeltä, mutta tulitus ei aiheuttanut kuitenkaan suurempia vaurioita Alamon puolustukselle.. Bowie sairastui piirityksen aikana lavantautiin, mikä oli paha takaisku Alamolle koska osa puolustajista totteli ainoastaan hänen komentoaan. Travis lähetti lisää avunpyyntöjä, mutta texasilaisilla ei ollut tarvittavia joukkoja vastustamaan Santa Annan selvästi suurempaa armeijaa. Davy Crockett korvasi puolustuksessa Bowien, joka makasi linnoituksen sairastuvassa yhä huonommassa kunnossa. Muutaman kerran Santa Anna näyttäytyi tykistönsä edessä, mutta texasilaisten kiivas tuli sai hänet vetäytymään nopeasti.


title: Alamon taistelu

text: Helmikuun lopulla meksikolaisten leiriin levisi huhu, jonka mukaan 200 texasilaisen muodostamat täydennysjoukot olivat Goliadin tiellä matkalla Alamoon. Tieto perustui Santa Annan tiedustelupalvelun tekemiin havaintoihin, ja Goliadin tien vartiointi moninkertaistettiin. Maaliskuun ensimmäisenä päivänä 32 vapaaehtoisen ryhmä onnistui murtautumaan piiritysjoukkojen läpi puolustajien vahvistukseksi. Santa Anna oli keskittänyt suurimman osan joukoistaan vartioimaan kaakosta tulevaa Goliadin tietä, ja siksi koillisesta tulevat vapaaehtoiset jäivät huomaamatta. Yksi miehistä kuitenkin haavoittui hermostuneen texasilaisen vartiomiehen avattua tulen häntä kohti.


title: Alamon taistelu

text: Seuraavien päivien aikana Santa Anna piti useita neuvotteluita vanhempien upseerien kanssa. Monet heistä pitivät hyökkäystä sotaväen vaarantamisena ja halusivat odottaa järeämmän tykistön saapumista. Santa Anna oli toista mieltä ja kannatti totaalista hyökkäystä. Alamon puolustajat odottivat joka hetki hyökkäyksen alkamista. Heidän henkensä pysyi korkealla yksinomaan Davy Crockettin hyvän huumorin turvin. Vaikka he tiesivät, etteivät pystyisi pitämään puoliaan ilman lisäjoukkoja, vain yksi miehistä halusi jättää puolustuksen ennen hyökkäyksen alkua.


title: Alamon taistelu

text: Santa Anna aloitti hyökkäyksen 6. maaliskuuta, 12 päivän piirityksen jälkeen. Hyökkääjiä oli 1 400–1 800, ja he etenivät linnoitusta kohti neljässä rivissä. Soittokunta puhalsi ilmoille "deguellon" kohtalokkaat sävelet ja verenpunainen lippu liehui tuulessa merkkinä meksikolaisten tarkoituksesta surmata kaikki Alamon puolustajat.


title: Alamon taistelu

text: Meksikolaiset hyökkäsivät viidestä suunnasta, ja aluksi vain jalkaväki osallistui rynnäkköön. Alamon pohjoismuurin kohteekseen ottanut 300 sotilaan kolonna ryntäsi aamunkoiton aikaan läpi pensaiden, mutta osa heistä putosi linnaketta ympäröivään metrin levyiseen ojaan. Tämä aiheutti hetkellistä viivytystä, jota lisäsi pohjoismuurilta avattu tykki- ja kiväärituli. Koska texasilaisilla ei ollut riittävästi kanuunankuulia, he käyttivät liinoihin käärittyjä pieniä metalliesineitä ammuksina. Tämä sai kanuunat toimimaan haulikon tavoin. Odottamaton vastarinta hidasti Meksikon armeijan hyökkäystä ja sai kokemattomat sotilaat paniikkiin. Välttääkseen aseittensa antamaa potkua he laukoivat kivääreitään lonkalta. Näin osumatarkkuus kärsi ja luodit lensivät liian ylös.


title: Alamon taistelu

text: Hetken viivytyksen jälkeen meksikolaisten joukot puskivat väkisin läpi. Pohjoisesta hyökkäsi Santa Annan määräyksestä kaksi kolonnaa lisää, ja eteläsivun meksikolaiset tarkka-ampujat avasivat tulen lähistön pienien vajojen takaa. Läntiseen sivustaan rynnäköivät sotilaat saivat vastaansa ankaraa tulitusta, mutta jokaisen kaatuneen tilalle ilmestyi uusia sotilaita, joista monet onnistuivat kiipeämään ylös paaluvarustukselle. Travis kuoli taistelussa ensimmäisen puolen tunnin aikana. Hän oli lataamassa haulikkoaan pohjoisen varustuksen puolustuspaikassa saadessaan musketin kuulasta osuman päähänsä. Kun kapteeni Almaron Dickinson huomasi meksikolaisten päässeen muurien yli Alamon pihaan, hän käänsi miehineen yhden kanuunoista ympäri ja ampui sotilaita kohti. Vain hetkeä myöhemmin Santa Annan joukot valtasivat Alamon tykistön yksi toisensa jälkeen.


title: Alamon taistelu

text: Texasilaiset joutuivat lopulta vetäytymään linnoituksen piha-alueelle ja rakennuksien sisätiloihin. Sotilaat tulivat perässä ja tutkivat kaikki huoneet. Bowie, jota oli hoidettu yli viikon, surmattiin oletettavasti sairasvuoteeseen. Hänen tarkasta kuolemastaan on monia näkemyksiä, mutta tunnetuimman teorian mukaan hän makasi vuoteella meksikolaisten tunkeutuessa huoneeseen. Hän onnistui tappamaan kaksi sotilasta pistooleillaan ja yhden veitsellään ennen kuin meksikolaiset teloivat hänet kuoliaaksi muskettiensa pistimillä.


title: Alamon taistelu

text: Pisimpään hengissä säilyneet Davy Crockett ja hänen johtamansa tennesseeläiset siirtyivät Alamon kappelin ja matalien parakkien väliselle alueelle. He eivät enää ehtineet ladata aseitaan, vaan joutuivat käyttämään kivääreitään lyömäaseina. Lopulta he vetäytyivät sisälle kappeliin, jossa Crockettin kerrotaan olleen viimeisten kaatuneiden joukossa. Joidenkin historioitsijoiden mukaan hän sai viimeisessä taistelussa kappelin sisällä surmattua useita meksikolaisia ennen kuolemaansa. Taistelun viimeisillä hetkillä Alamon majoitusmestari ja joukko puolustajia yrittivät pakoon kiipeämällä yli paaluvarustuksen. Santa Annan ratsuväki odotti varustuksen takana ja silpoi heidät sapeleillaan ja keihäillään.


title: Alamon taistelu

text: Taistelun jälkeen Santa Anna upseereineen katsasti linnoituksen. Rakennusten sisältä löytyi joitakin naisia ja lapsia, jotka otettiin vangeiksi. Eräs heistä oli Susanna Dickinson, jonka kertomukset ovat lisänneet tietoa Alamon puolustajista. Taistelussa kuoli vähintään 189 texasilaista, joiden ruumiit Santa Anna määräsi poltettaviksi. Tiedot meksikolaisista sankarivainajista vaihtelevat 60 – 2 000 välillä, mutta useimpien lähteiden mukaan heitä oli 400–600. Muutamat taistelusta selviytyneet texasilaiset teloitettiin taistelun jälkeen. Joidenkin teorioiden mukaan Davy Crockett olisi jäänyt henkiin ja ollut yksi teloitetuista.


title: Alamon taistelu

text: Alamon taistelu kiihotti texasilaiset taistelemaan entistä voimakkaammin itsenäisyytensä puolesta. Maaliskuun alussa Texas oli jo ehtinyt julistautua itsenäiseksi Washington-on-the-Brazosissa. Santa Anna ei pystynyt hyödyntämään voittoaan Alamossa, vaan texasilaiset onnistuivät kääntämään vallankumouksen kulun omaksi edukseen. Texasilaiset saavuttivat lopullisen voiton San Jacinton taistelussa, jossa heidän väitetään käyttäneen sotahuutoa ”Muistakaa Alamo!”. Santa Anna jäi texasilaisten vangiksi San Jacintossa, mikä sinetöi itsenäisyyden. Alamon taistelusta kasvoikin lopullisen voiton ansiosta rohkeuden ja itsenäisyyden tunnuskuva.


title: Alamon taistelu

text: Jo eläessään tunnetun Davy Crockettin maine kasvoi Alamon taistelun jälkeen ja hänet tunnetaan yhä ympäri maailmaa. Myös Bowie on saanut jonkin verran mainetta, mutta Travisin nimi unohdettiin täysin. Korkeasti oppineena hän ei sopinut oman aikakautensa sankarimuottiin, eikä hänellä ollut Crockettin ja Bowien kaltaista persoonallisuutta.


title: Alamon taistelu

text: Nykyään Alamo on kansallinen muistomerkki ja eräs Texasin suosituimmista turistinähtävyyksistä. Sen omistaa Texasin osavaltio ja toimintaa johtaa DRT-järjestö (Daughters of the Republic of Texas). Alamoon ei ole pääsymaksua ja vuosittainen kävijämäärä on yli 2 miljoonaa. Alkuperäisistä rakennuksista jäljellä ovat kappeli ja pitkä parakki. Molemmat toimivat museoina, ja niissä pidetään esillä Alamon taisteluun ja Texasin historiaan liittyvää esineistöä. Hyvin hoidetut Alamon maa-alueet ja niitä reunustava Alamo Plaza kattavat suurimman osan alueesta, joilla taistelu käytiin.


title: Alamon taistelu

text: Alamosta on tehty myös useita elokuvia. Näistä tunnetuin on John Waynen ohjaama vuoden 1960 "Alamo", jossa Wayne itse näytteli Crockettin roolin. Vuonna 2004 ensi-iltaan tullut John Lee Hancockin "The Alamo" on toistaiseksi viimeisin Alamon taistelusta tehty elokuva.


title: Moldovan talous

text: Moldovan talous on pieni ja köyhä: Bruttokansantuotteella (BKT) mitaten Moldova on Euroopan köyhimpiä valtioita. Vuonna 2009 sen väestöstä 26,3 prosenttia eli köyhyysrajan alapuolella eli alle kahdella dollarilla päivässä. Maa on kuitenkin maatalousvaltainen ja maaseudulla ihmiset elävät liki omavaraistaloudessa ja siksi BKT antaa osin virheellisen kuvan maan vauraudesta, koska maataloutta kotitarpeisiin ei lasketa mukaan bruttokansantuloon, kuten ei muutakaan kotityötä. Moldovassa jää siis laskematta huomattava osa reaalista vaurautta. Maaperä on ilmeisesti Euroopan hedelmällisintä mustaamultaa, mutta maanviljely on nykyään tehotonta, sillä maanviljelyskoneet ja -laitteet ovat verrattain vanhoja. Lannoitteista ja muista maataloudessa käytettävistä kemikaaleista on puutetta, ja monin paikoin viljely täyttää luomun määritelmän. Maanviljely kärsii lisäksi työvoimapulasta maaseutuväestön hakeuduttua laajoin joukoin töihin pääkaupunkiin ja ulkomaille.


title: Moldovan talous

text: CIA:nn arvion mukaan vuonna 2005 maatalous työllisti 27,5% työvoimasta ja vuonna 2011 se tuotti 16,1% bruttokansantuotteesta.


title: Moldovan talous

text: Maalle tärkeä viininviljely ja tuotanto kärsi pahoin Venäjän huhtikuussa 2006 asettamista moldovalaisten ja georgialaisten alkoholituotteiden tuontikielloista. Tuontikieltoja perusteltiin terveydellisillä syillä, mutta länsieurooppalaisen lehdistön mukaan syyt olivat poliittiset.


title: Moldovan talous

text: Maa kuuluu Itsenäisten valtioiden yhteisöön (IVY), ja se liittyi 26. heinäkuuta 2001 Maailman kauppajärjestön (WTO) jäseneksi. Monen muun entisen neuvostotasavallan tavoin maan taloutta yksityistettiin aluksi valikoiden, ja siten maahan muodostui hyvin rikkaiden henkilöiden oligarkia.


title: Moldovan talous

text: Maahan yritetään houkutella ulkomaisia yrityksiä ja sijoituksia alhaisella yritysverotuksella (voittovero 15 %). Arvonlisäverotus on yleisesti 20 %, mutta se on alennettu tai poistettu kokonaan monilta maan infrastruktuurille tärkeiltä tuotteilta, samoin kuin elintarvikkeilta. Yritystoimintaa suosisi varmasti myös maan erittäin alhainen palkkataso (vuonna 2008 keskipalkka oli n. 188 euroa kuukaudessa), jolla se kilpailee jopa Kiinan kanssa. Ilmeisesti maan poliittiseen vakauteen ei kuitenkaan yritysmaailmassa vielä luoteta tarpeeksi, sillä ulkomaiset investoinnit ovat toistaiseksi olleet vähäisiä. Toisaalta investointien vähyyteen on vaikuttanut myös maan tuntemattomuus, johon yhtenä syynä on se, että valtiolla ei yksinkertaisesti ole varaa markkinoida itseään.


title: Moldovan talous

text: Rajanaapuri Romanian EU-jäsenyys sai aikaan kuitenkin Moldovan mittakaavassa investointivyöryn, sillä monet Romaniassa aikaisemmin toimineet yhtiöt ovat laajentaneet tai siirtäneet tuotantoaan Moldovaan sikäläisen vielä Romaniaakin alhaisemman palkkatason vuoksi. Ammattitaitoisen työvoiman hinnan ja työelämän sääntelemättömyyden lisäksi Moldova kiinnostaa muutamia yrityksiä siksi, että sen ajatellaan olevan askelma kohti Venäjän ja erityisesti Venäjän eteläisen osan markkinoita.


title: Moldovan talous

text: Syksyllä 2007 avattiin Moldovan eteläosaan, Tonavan laaksoon hollantilaisyhtiöiden ja Euroopan investointipankin rahoittama Giurgiulestin öljyterminaali, josta on Mustanmeren kautta yhteys Kaukasian ja Kaspianmeren öljykentille. Terminaali ja vapaasatama palvelee ensi kädessä Moldovan omaa energiahuoltoa, mutta alueelle rakennettava rautatie mahdollistaa tulevaisuudessa toimitukset myös muualle Eurooppaan. Moldovalla on maan eteläosassa Cahulin alueella on myös pienet, arviolta 2–3 miljoonan tonnin hyödyntämättömät öljyvarat sekä jonkin verran maakaasua. Niiden hyödyntämistä varten on lokakuussa 2007 perustettu irlantilais-moldovalainen yhteisyritys. Taloudellisesti merkittävämpiä ovat kuitenkin moldovalaisen Valiexhimp s.r.l:n osuudet öljylähteissä Tatarstanissa ja muualla entisen Neuvostoliiton alueella.


title: Moldovan talous

text: Moldovalla on EU:n kanssa kauppaa helpottava ATP ("Autonomous Trade Preferences to Moldova") -sopimus. Noin puolet ulkomaankaupasta kohdistuukin EU:n alueelle. Sopimuksen ansiosta sen on tavaroiden ja maataloustuotteiden viennin suhteen liki samassa asemassa EU- ja ETA-maiden kanssa. Ennestään maalla on läheiset suhteet useimpiin IVY-maihin, joten kauppatiet ovat periaatteessa auki sekä itään että länteen ja tämän on toivottu osaltaan houkuttelevan uusia investointeja maahan.


title: Moldovan talous

text: Tärkeimmät luonnonvarat ovat ruskohiili, fosforiitti, kalkkikivi ja viljelysmaa.


title: Moldovan talous

text:
Moldovan valuutta on leu (MDL), joka jakaantuu sataan baniin. Helmikuussa 2009 valuuttakurssi oli 1 EUR = 13,5 MDL. Valtion ostovoimakorjattu bruttokansantuote vuonna 2011 oli 11,9 miljardia Yhdysvaltain dollaria eli 3400 dollaria henkeä kohti. Maan keskimääräinen nettopalkka on 2 494 leuta kuukaudessa (noin 175 euroa kuukaudessa vuoden 2008 lokakuussa).
Moldovassa on 11 lentokenttää, joista yhdellä on yli kolme kilometriä pitkä kiitotie. Rautatietä on 1190 km ja päällystettyä maantietä 8810 km. Vesiväyliä on 558 km Tonava-, Dniester- ja Prut-joilla.


title: Moldovan talous

text: Rautatieverkon ydin on luotu jo 1800-luvulla. Sitä käytetään etenkin rahtiliikenteeseen.


title: 21 Jump Street (elokuva)

text: 21 Jump Street on vuonna 2012 ensi-iltansa saanut yhdysvaltalainen toimintakomedia, jonka pääosissa näyttelevät Jonah Hill ja Channing Tatum. Elokuvan käsikirjoittivat Jonah Hill ja Michael Bacall ja sen ohjauksesta vastasivat Phil Lord ja Christopher Miller.


title: 21 Jump Street (elokuva)

text: Elokuva perustuu vuosina 1987–1991 ensiesitettyyn samannimiseen televisiosarjaan. Vuonna 2014 elokuva sai jatko-osan "22 Jump Street".


title: 21 Jump Street (elokuva)

text: Kaksi valepukuista poliisia (Hill ja Tatum) soluttautuvat high schooliin hajottaakseen huumerenkaan.


title: 21 Jump Street (elokuva)

text: 2008 toukokuussa Columbia Pictures kertoi kehitystiimin suunnittelevan "21 Jump Street" -sarjaan perustuvaa elokuvaa.


title: 21 Jump Street (elokuva)

text: Elokuva kuvattiin Louisianassa sijaitsevassa Metairien lähiössä. Koulun kohtaukset kuvattiin "Riverdale High Schoolin" tiloissa.


title: PLU-koodi

text: PLU-koodi eli PLU-numero () on useasta numerosta koostuvat tunnus, jota käytetään esimerkiksi kaupoissa ja ravintoloissa tuotteen tunnistamiseen. Koodi on paikallisesti yksilöllinen tietyille tuotteille. Esimerkiksi tietyllä kenkämallilla on PLU-koodi, joka on oma eri kaupoissa ja kauppaketjuissa. PLU-koodeja käytetään EAN-koodien tapaan, jotta tuotelajien varastosaldo ja tapahtumatilastointia olisi helpompi hallita. Päivittäistavarakaupassa käyttään PLU-koodia esimerkiksi hedelmille ja vihanneksille. Tuote pannaan vaa'alle, kassatyöntekijä syöttää yleensä nelinumeroisen luvun, ja tuotteen hinta kirjautuu kuittiin.


title: Michael Bzdel

text: Michael Bzdel (21. heinäkuuta 1930 – 3. huhtikuuta 2012) oli kanadalainen katolinen arkkipiispa. Hän kuului redemptoristeihin, ja hänet vihki papiksi Isidore Borecky 7. heinäkuuta 1954. Hän sai nimityksen Winnipegin ukrainalaiskatolisen arkkieparkian arkkipiispaksi 16. joulukuuta 1992. Piispaksi vihkiminen seurasi 9. maaliskuuta 1993. Pääkonsekraattorina toimi Maxim Hermaniuk, jota avustivat Stephen Sulyk ja Myron Michael Daciuk.


title: Michael Bzdel

text: Bzdel jäi eläkkeelle 9. tammikuuta 2006.


title: Teijo Savijoki

text: Teijo Savijoki on suomalainen jääkiekkoilija. Hän pelasi ensimmäisen kerran Hämeenlinnan Pallokerhon edustusjoukkueessa kaudella 1979–1980 liigakarsinnassa Jokereita vastaan. Ura jatkui HPK:ssa kaudelle 1987–1988 saakka. Sen jälkeen Savijoki pelasi Joensuun Kiekko-Pojissa, Forssan Palloseurassa ja Hyvinkään Ahmoissa.


title: Teijo Savijoki

text: Teijo Savijoki on opiskellut luokanopettajaksi Tampereen yliopistossa ja opinto-ohjaajaksi Joensuun yliopistossa. Tällä hetkellä Teijo Savijoki on Kaurialan koulun apulaisrehtori ja opinto-ohjaaja.


title: Domenico Sigalini

text: Domenico Sigalini (s. 7. kesäkuuta 1942) on italialainen roomalaiskatolinen piispa. Hänet vihittiin papiksi Brescian hiippakuntaan 23. huhtikuuta 1966 ja nimitettiin Palestrinan hiippakunnan piispaksi 24. maaliskuuta 2005. Piispaksi vihkiminen seurasi 15. toukokuuta. Pääkonsekraattorina toimi Camillo Ruini, jota avustivat Eduardo Davino ja Giulio Sanguineti.


title: Claudio Rangoni

text: Claudio Rangoni (k. 13. syyskuuta 1619) oli italialainen roomalaiskatolinen kirkonmies. Hänet nimitettiin Piacenzan piispaksi 2. joulukuuta 1596, ja piispaksi vihkiminen seurasi 3. joulukuuta. Pääkonsekraattorina toimi Girolamo Bernerio. Rangoni asetettiin virkaansa 23. maaliskuuta 1597, ja hän toimi siinä kuolemaansa saakka.


title: Anenii Noin piiri

text: Anenii Noin piiri () on hallintopiiri ("raion") Moldovan keskisessä osassa. Piirin hallintokeskus on Anenii Noi.


title: Anenii Noin piiri

text: Piirin pinta-ala on 830 neliökilometriä, ja arvioitu väkiluku vuoden 2011 alussa oli 83 100.


title: Papirio Picedi

text: Papirio Picedi (1528 – 4. maaliskuuta 1614) oli italialainen katolinen kirkonmies. Hänet vihittiin papiksi vuonna 1596 ja nimitettiin Borgo San Donninon hiippakunnan piispaksi 8. tammikuuta 1603. Piispaksi konsekroinnin suoritti 19. tammikuuta Paolo Emilio Zacchia, jota avustivat Claudio Rangoni ja Giuseppe Ferrerio. 30. elokuuta 1606 Picedi sai nimityksen Parman piispaksi, jona hän toimi kuolemaansa saakka.


title: Carlo Mazza

text: Carlo Mazza (s. 7. tammikuuta 1942 Entratico) on italialainen roomalaiskatolinen piispa. Hänet vihittiin papiksi Bergamon hiippakuntaan 21. joulukuuta 1968 ja nimitettiin Fidenzan hiippakunnan piispaksi 1. lokakuuta 2007. Piispaksi vihkiminen seurasi 1. joulukuuta. Pääkonsekraattorina toimi Carlo Caffarra, jota avustivat Roberto Amadei, Giuseppe Betori, Salvatore Boccaccio ja Josef Clemens.


title: Antonio De Luca

text: Antonio De Luca (s. 1. heinäkuuta 1956) on italialainen roomalaiskatolinen piispa. Hän liittyi redemptoristeihin 29. syyskuuta 1973, ja hänet vihittiin papiksi 5. heinäkuuta 1981. Hän sai 26. marraskuuta 2011 nimityksen Teggiano-Policastron hiippakunnan piispaksi. Piispaksi konsekroinnin suoritti 7. tammikuuta 2012 Crescenzio Sepe, jota avustivat Joseph William Tobin ja Angelo Spinillo. De Luca asetettiin virkaansa 4. helmikuuta.


title: Lawrence Pentland

text: Lawrence Henry Pentland (6. huhtikuuta 1879 Marquette – 2. marraskuuta 1923 Winnipeg) oli kanadalainen haavipalloilija ja olympiavoittaja.


title: Lawrence Pentland

text: Pentland pelasi aiemmin jalkapalloa, mutta vaihtoi haavipalloon, jossa hän liittyi Winnipeg Victorians -joukkueeseen vuonna 1902. Hän vaihtoi seuraavana vuonna Shamrock Lacrosse Clubiin, jonka riveissä hän oli voittamassa olympiakultaa 1904 Saint Louisissa. Pentland oli siviiliammatiltaan asianajaja. Hänet nimettiin Manitoban urheilun kunniagalleriaan olympiahaavipallojoukkueensa kanssa vuonna 2004.


title: Călărașin piiri

text: Călărașin piiri () on hallintopiiri ("raion") Moldovan keskiosassa. Piirin hallintokeskus on Călărași.


title: Călărașin piiri

text: Piirin pinta-ala on 760 km ja arvioitu väkiluku vuoden 2011 alussa oli 78 800.


title: Călărașin piiri

text: Călărașin liikenneyhteydet ovat hyvät, sillä se sijaitsee pääkaupunki Chișinăusta Romaniaan vievän valtatien varrella. Siellä on laakeita, lyhyitä jokilaaksoja, hedelmällinen maaperä ja aurinkoinen ilmasto, joten viininviljely ja muu maatalous menestyvät alueella hyvin.


title: Niccolò Sacchetti

text: Niccolò Sacchetti (n. 1584 – 8. kesäkuuta 1650) oli italialainen roomalaiskatolinen piispa. Hänet nimitettiin Volterran hiippakunnan piispaksi 25. syyskuuta 1634, ja piispaksi vihkiminen seurasi 22. lokakuuta. Pääkonsekraattorina toimi Giulio Cesare Sacchetti, jota avustivat Alphonse Sacrati ja Angelo Cesi. Sacchetti kuoli virassa.


title: Ștefan Vodăn piiri

text: Ștefan Vodăn piiri () on hallintopiiri ("raion") Moldovan kaakkoisosassa. Piirin hallintokeskus on Ștefan Vodă.


title: Ștefan Vodăn piiri

text: Piirin pinta-ala on 1030 km, ja arvioitu väkiluku vuoden 2011 alussa oli 71 900.


title: Dick Nieuwenhuizen

text: Richard "Dick" Nieuwenhuizen (s. 6. huhtikuuta 1957 Hilversum) on alankomaalainen entinen vesipalloilija. Hänen seuransa oli hilversumilainen De Robben. Nieuwenhuizen pelasi maajoukkueen kanssa olympialaisissa vuosina 1980 ja 1984, ja maa sijoittui molemmilla kerroilla turnauksen kuudenneksi. Hän teki Moskovan kisoissa 1980 kaksi ja Los Angelesissa 1984 kolme maalia.


title: Drochian piiri

text: Drochian piiri () on hallintopiiri ("raion") Moldovan pohjoisosassa. Piirin hallintokeskus on Drochia.


title: Drochian piiri

text: Piirin pinta-ala on 780 km, ja arvioitu väkiluku vuoden 2011 alussa oli 90 100.


title: Viidakkokuume

text: Viidakkokuume ("Jungle Fever") on vuonna 1991 ensi-iltansa saanut draamaelokuva. Elokuvan on käsikirjoittanut ja ohjannut Spike Lee. Pääosassa esiintyvät Wesley Snipes, Annabella Sciorra, Spike Lee ja Anthony Quinn.


title: Viidakkokuume

text: "Viidakkokuume" oli yksi 1990-luvun alun niin sanotun ”mustan aallon” elokuvista, nuorten afroamerikkalaisten ohjaajien esiinmarssista Yhdysvaltojen elokuvassa. Mustan aallon elokuvat menestyivät teattereissa varsin hyvin, mutta aiheuttivat paikallisia mellakoita. Muita vuoden 1991 mustien ohjaajien Hollywood-elokuvia olivat John Singletonin "Boyz n the Hood – kulman kundit" ja Mario Van Peeblesin "New Jack City".


title: Viidakkokuume

text: Naimisissa oleva tummaihoinen arkkitehti Flipper Purify saa uudeksi työparikseen italialaisen Angie Tuccin. Kaksikon rakkaussuhde saa kuitenkin aikaan kaaoksen eri perheissä.


title: Viidakkokuume

text: "Video-oppaassa" vuodelta 1994 Bello Romano valittaa, ettei täyteen ahdettu elokuva ehdi syventyä mihinkään aiheeseensa. Hän antaa "Viidakkokuumeelle" silti neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" antaa kolme tähteä neljästä, mutta sanoo Spike Leen olevan elokuvan perusteella rotujen välisiä avioliittoja vastaan ja jos tästä mielipiteestä ei pidä, katsoja ei oikein voi nauttia elokuvasta.


title: Major League Baseball -kausi 1895

text: Major League Baseball -kausi 1895 käsitti ainoastaan National Leaguen, virallisesti "National League and American Association". Joukkueita liigassa oli 12. Kauden päätteeksi liigan kaksi parasta joukkuetta ratkaisivat Temple Cupin voiton. Cupista pelattiin toisen kerran.


title: Legend of Grimrock

text: Legend of Grimrock on suomalaisen nelihenkisen Almost Human -studion tekemä Dungeon Master -tyyppinen luolastoroolipeli, joka julkaistiin 11. huhtikuuta 2012. Pelissä ohjataan neljää hahmoa luolastossa. Peli julkaistiin alun perin Microsoft Windowsille sekä myöhemmin OS X:lle ja Linuxille.


title: Legend of Grimrock

text: Pelille on jatko-osa Legend of Grimrock 2.


title: Legend of Grimrock

text: Peli sai erinomaiset arvostelut Rock, Paper, Shotgunilta ja GameSpyltä. Erityisesti sen pulmia kehuttiin. Tammikuussa 2013 Almost Human ilmoitti, että se on myynyt peliä yli 600 000 kappaletta.


title: Eino Grön (albumi)

text: Eino Grön on suomalaisen Eino Grönin studioalbumi vuodelta 1973.


title: Edwin Hedley

text: Edwin P. "Ed" Hedley (1864 Pennsylvania – 22. toukokuuta 1947 Philadelphia, Pennsylvania) oli yhdysvaltalainen soutaja. Hän kilpaili vuoden 1900 kesäolympialaisissa Pariisissa ja kuului siellä kahdeksikossa kultaa voittaneeseen Vesper Boat Clubiin.


title: Geneettinen sukututkimus

text: Geneettinen sukututkimus eli geneettinen genealogia tarkoittaa oman tai jonkun muun henkilön sukulaisten keskinäisten (biologisten) sukulaisuussuhteiden ja suvun vaiheiden tutkimista hyödyntämällä DNA-testejä yhdessä perinteisen sukututkimuksen ja historiallisten lähteiden kanssa. DNA-jaksoja vertailemalla voidaan arvioida mm. yksilöiden sukulaisuussuhteita ja viimeisimmän yhteisen esivanhemman elinajankohtaa. Ihmisryhmien välisten geenivertailujen kautta voidaan selvittää kansojen välisiä sukulaisuussuhteita, alkuperää ja muuttoliikkeitä pitkien aikojen takaa. Autosomaalisen DNA:n tutkimisella voidaan myös määrittää yksilön etnistä taustaa.


title: Geneettinen sukututkimus

text: Geneettinen sukututkimus on nykyaikainen tutkimuksen ala, joka sai alkunsa ihmisen genomin eli perimän selvittämisen myötä. Vuodesta 1999 alkaen kuluttajat ovat voineet teettää DNA-tutkimuksen itsestään lähettämällä näytteensä tutkittavaksi palveluntarjoajalle ja vertaamalla sitten omia testituloksiaan muiden testattujen tuloksiin. Näytteenä käytetään elävältä ihmiseltä otettua poskisolunäytettä tai sylkinäytettä.


title: Geneettinen sukututkimus

text: Vuonna 1999 aloittaneen yhdysvaltalaisen Family Tree DNAn geenitesti on Suomessa suosituin.


title: Geneettinen sukututkimus

text: Yleisimmät geneettisen sukututkimuksen testit ovat Y-kromosomista tehtävä Y-DNA-testi eli isälinjan tutkimus, mtDNA-testi eli äitilinjan tutkimus, sekä autosomaalisen DNA:n tutkimus. DNA-testillä voidaan selvittää muun muassa:


title: Geneettinen sukututkimus

text: Y-DNA-testissä tutkitaan henkilön isälinjaa hänen Y-kromosominsa perusteella. Y-kromosomin DNA periytyy isältä pojalle lähes muuttumattomana, joten miehet, joilla on lähes identtinen Y-DNA, on yhteinen isälinjainen esi-isä. Miehet jaetaan Y-kromosomin SNPien perusteella luokiteltuihin haploryhmiin ja STRien perusteella luokiteltuihin haplotyyppeihin. Jokaisella haploryhmällä ja haplotyypillä on yksi yhteinen biologinen kantaisä, josta kaikki ryhmän jäsenet polveutuvat biologisen isälinjan kautta. Y-kromosomeissa tapahtuneiden mutaatioita vertailemalla voidaan mahdollisesti päätellä sukulinjojen erkaantumisen ajankohtia ja ajallisia järjestyksiä.


title: Geneettinen sukututkimus

text: mtDNA-testissä tutkitaan äitilinjaa mitokondrion DNA:n kautta. Mitokondrion DNA periytyy biologiselta äidiltä lähes muuttumattomana kaikille äitilinjaisille jälkeläisille, niin pojille kuin tyttärillekin. mtDNA-testi ei anna yhtä tarkkoja tuloksia kuin Y-DNA-testi, sillä mutaatioita tapahtuu mtDNAssa suhteellisen harvoin.


title: Geneettinen sukututkimus

text: Autosomaalisen DNA:n testiä käytetään sukulaisuuksien selvittämiseen sekä biologisen isän että biologisen äidin kaikista sukuhaaroista. Tutkimuksessa vertaillaan kokonaisperimiä, ei vain suoria isä- tai äitilinjoja. Testillä voi etsiä tai löytää vahingossa "etäserkkuja", joiden sukulaisuuden aste näkyy geenien yhteneväisyyksien määrästä. Toisaalta testi voi paljastaa, että oletetut sukulaiset eivät olekaan biologisia sukulaisia.


title: Geneettinen sukututkimus

text: Autosomaalisen DNA:n tutkimuksella voi saada tietoa myös etnisestä taustasta. Jotkin testit antavat tutkittavan etnisyyksien prosenttiosuudet tutkitusta geeniperimästä, mutta kyse on kuitenkin vain suuntaa antavasta arviosta. Vuonna 2018 etnisen taustan arvioiminen autosomaalisen DNA:n perustella on melko tarkkaa afrikkalaisen, indoeurooppalaisen, aasialaisen, intiaani- ja juutalaistaustan havaitsemiseksi ja erottamiseksi toisistaan, sillä nämä alueet ja ryhmät ovat keskenään melko erilaisia. Niiden sisäisten etnisyyserojen tutkiminen sen sijaan antaa epäluotettavia tuloksia; tästä poikkeus ovat aškenasijuutalaiset, joiden perimä pystytään erottelemaan melko tarkasti. Arviot tarkentuvat vuosien mittaan sitä mukaa, kun tieteenala kehittyy, tutkimuslaitosten algoritmit tarkentuvat ja vertailuryhmien koko kasvaa. Geenien periytymisen sattumanvaraisuus aiheuttaa tuloksiin kuitenkin aina epätarkkuutta. Alan neljä suurinta toimijaa on yhdysvaltalaisia. Ne testaavat DNA:sta samansuuruisen osan, noin 700 000 kohtaa, mutta eri paikoista.


title: Geneettinen sukututkimus

text: Tieteelliset tutkimukset nykyään elävien ihmisten DNAsta sekä muinais-DNA-tutkimukset antavat merkittävää tietoa ihmiskunnan kehityksestä ja muuttoliikkeistä sekä selvittävät kansojen alkuperää. Aluksi tutkittiin Y-DNA ja mtDNA-haploryhmien esiintymisiä ja yleisyyksiä eri puolilla maapalloa, mistä saatiin tietoa ihmiskunnan migraatiosta ja polveutumisesta. Muun muassa maltalaisten, intiaanien, afroamerikkalaisten, sanien, aškenasijuutalaisten ja Etiopian juutalaisten alkuperästä on saatu uutta tietoa tällaisilla geenitutkimuksilla. Vuonna 2005 käynnistyi National Geographic Societyn Genographic Project, jonka tavoitteena on maailman kansojen migraatiohistorian kartoittaminen satojen tuhansien DNA-näytteiden tutkimuksen kautta.


title: Geneettinen sukututkimus

text: Vuonna 2009 muinais-DNA-tutkimus alkoi kehittyä suurin harppauksin. Max Planck -instituutin Svante Pääbon kehittämien tekniikoiden ansiosta alettiin voida tutkia muinaisten ihmisten koko perimiä eikä vain Y- ja mtDNA:ta. Näin voidaan selvittää tutkitun yksilön kaikkien esivanhempien vaiheita paljon laajemmin. Alle kymmenessä vuodessa oli saatu tutkittua jo tuhansia kokonaisia muinaisia perimiä, joita on verrattu kymmeniintuhansiin nykyisin eläviin ihmisiin. Tämän nopeasti laajenevan tutkimuksen myötä useat vanhat käsitykset ihmisen muinaisista muuttoliikkeistä ovat kumoutuneet tai tarkentuneet, ja muinais-DNA-tutkimus on jo ohittanut arkeologian syvän menneisyyden ihmisväestöjen muutosten paljastamisessa.


title: Renault F -sarjan moottorit

text: Renault F-sarjan moottorit (F tulee ranskan sanasta "Fonte", ja tarkoittaa valurautaa, joka on näiden moottoreiden sylinterilohkon valmistusmateriaali) on 4-sylinteristen rivimoottorien perhe, valmistajana Renault. Se esiteltiin 1981, seuraajana Cléon-Alu -moottori. Se asennettiin aluksi malleihin Renault 9 ja Renault 11, ja moottori on edelleen tuotannossa, kuitenkin teknistä kehitystä saaneena versioina F4R, F5R ja F9Q.


title: Renault F -sarjan moottorit

text: Se on ollut Renault'n moottorilinjaston tukipilari läpi 2000-luvun, muodostaen perustan voimakkaammille OHC bensiini- ja dieselversioille. F-sarja oli myös Renault'n ensimmäinen sarjatuotantomoottori, jossa oli 4 venttiiliä sylinteriä kohden (F7x).


title: Renault F -sarjan moottorit

text: Sitä ollaan asteittain korvaamalla uudella M-sarjan moottorilla, mutta se tulee pysymään tuotannossa ja OEM-asennettuna eri autonvalmistajilla vielä vuosia.


title: Renault F -sarjan moottorit

text: Nykyisin moottoreiden tuotantolaitos sijaitsee Cléon'ssa, lähellä Rouen'in kaupunkia Normandia .


title: Renault F -sarjan moottorit

text: Versiot joiden tuotanto lopetettu:


title: Renault F -sarjan moottorit

text: F1x oli saatavana vain iskutilavuudeltaan 1,7 litraa (1 721 cc) Venttiilikoneisto oli työntötankokäyttöinen ja kaasutin yksikurkkuinen.


title: Renault F -sarjan moottorit

text: Sovellukset:


title: Renault F -sarjan moottorit

text: F1N 1,7 L (1 721 cc), poraus x iskunpituus: 81,0 x 83,5 mm.


title: Renault F -sarjan moottorit

text: F2x on 8-venttiilinen SOHC, kaksikurkkuisella kaasuttimella.


title: Renault F -sarjan moottorit

text: F2N 1.7 L (1 721 cc), poraus x isku: 81,0 x 83,5 mm.F2R 2.0 L (1 965 cc).


title: Renault F -sarjan moottorit

text: F3x on mekaanisesti sama kuin F2x, polttoaineen syötöstä vastaa sähköinen yksipisteruisku (monopoint EFI). Jotkin myöhemmät versiot oli varustettu monipisteruiskulla (multipoint EFI).


title: Renault F -sarjan moottorit

text: F3N 1.7 L (1 721 cc), poraus x isku: 81,0 x 83,5 mm.


title: Renault F -sarjan moottorit

text: F3P 1.8 L (1 794 cc), poraus x isku: 82,7 x 83,5 mm.


title: Renault F -sarjan moottorit

text: F3R 2.0 L (1 965 cc), poraus x isku: 82 x 93,0 mm


title: Renault F -sarjan moottorit

text: F3R 2.0 L (1 998 cc), poraus x isku: 82,7 x 93,0 mm.


title: Renault F -sarjan moottorit

text: F5x muistuttaa F4x-versiota mekaanisesti, ollen 16-venttiilinen DOHC epäsuoralla venttiilien ohjauksella, mutta polttoaineensyötöstä vastasi "IDE"-järjestelmä.


title: Renault F -sarjan moottorit

text: F5R 2.0 L (1,998 cc), poraus x isku: 82.7 x 93.0 mm.


title: Renault F -sarjan moottorit

text:
F7x oli ensimmäinen F-sarjan 16-venttiilinen DOHC-moottori, venttiilien ohjaus tapahtuu suoraan, hydraulisten painajien avulla. Sekä 1.8 ja 2.0 oli varustettu monipisteruiskulla (multipoint-EFI).
Sovellukset:
F7P 1.8 L (1,764 cc), poraus x isku: 82.0 x 83.5 mm.


title: Renault F -sarjan moottorit

text: F7R 2.0 L (1,998 cc), poraus x isku: 82.7 x 93.0 mm.


title: Renault F -sarjan moottorit

text:
F8x on 8-venttiilinen SOHC esikammio diesel-moottori, epäsuoralla polttoaineen suihkutuksella.
Sovellukset:


title: Renault F -sarjan moottorit

text: F8M 1.6 L (1,595 cc), poraus x isku: 78.0 x 83.5 mm.


title: Renault F -sarjan moottorit

text: F8Q 1.9 L (1,870 cc), poraus x isku: 80.0 x 93.0 mm.


title: Renault F -sarjan moottorit

text: Tuotannossa olevat versiot:


title: Renault F -sarjan moottorit

text:
F4x on 16-venttiilinen DOHC epäsuoralla venttiilien ohjauksella ja monipisteruiskulla (multipoint-EFI).
Sovellukset:


title: Renault F -sarjan moottorit

text: F4P 1.8 L (1 783 cc), poraus x isku: 82,7 x 83,0 mm.


title: Renault F -sarjan moottorit

text: F4R 2.0 L (1 998 cc), poraus x isku: 82,7 x 93,0 mm.


title: Renault F -sarjan moottorit

text: F4RT 2.0 L (1 998 cc,), poraus x isku: 82,7 x 93,0 mm.


title: Renault F -sarjan moottorit

text: F9x on 8-venttiilinen SOHC suorasuihku diesel-moottori. Kannen imukanavat on muotoiltu siten että saadaan aikaan imuilman pyörteily (vortex), ja männät ovat joko toroidal- tai elsbett-mäntiä, kannen maljamaisella palotilalla, joka pakottaa polttoaineseoksen kiertyvään liikkeeseen. Näin saavutetaan paremmin palava polttoaineseos. Polttoaineen syöttö on hoidettu joko mekaanisella ruiskupumpulla tai yhteispaineruiskutuksella.


title: Renault F -sarjan moottorit

text: Sovellukset:


title: Renault F -sarjan moottorit

text: F9Q 1.9 L (1 870 cc), poraus x isku: 80,0 x 93,0 mm.


title: Meidän laulumme

text: Meidän Laulumme on suomalaisen Eino Grönin studioalbumi vuodelta 1975.


title: Gianni Ambrosio

text: Gianni Ambrosio (s. 23. joulukuuta 1943) on italialainen roomalaiskatolinen piispa. Hänet vihki papiksi Vercellin arkkihiippakuntaan Albino Mensa 7. heinäkuuta 1968. Hän sai 22. joulukuuta 2007 nimityksen Piacenza-Bobbion hiippakunnan piispaksi, ja piispaksi konsekroinnin suoritti 16. helmikuuta 2008 Tarcisio Bertone, jota avustivat Luciano Monari ja Enrico Masseroni.


title: Lily Collins

text: Lily Jane Collins (s. 18. maaliskuuta 1989 Guildford, Surrey, Englanti) on brittiläis-yhdysvaltalainen näyttelijä ja malli. Hän on näytellyt muun muassa elokuvissa "Elämä pelissä" (2009), "Priest" (2011), "Kerro, kerro kuvastin" (2012), "" (2013), "Love, Rosie" (2014) ja "To the Bone" (2017).


title: Lily Collins

text: Collinsin vanhemmat ovat muusikko Phil Collins ja tämän toinen vaimo, yhdysvaltalainen Jill Tavelman. Lily Collinsilla on neljä sisaruspuolta isänsä muista avioliitoista: näyttelijä Joely Collins ja muusikko Simon Collins ensimmäisestä sekä pikkuveljet Nicholas ja Matthew kolmannesta liitosta.


title: Albino Mensa

text: Albino Mensa (14. tammikuuta 1916 – 8. tammikuuta 1998) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1939 ja nimitettiin Ivrean hiippakunnan piispaksi 28. maaliskuuta 1960. Piispaksi vihkiminen seurasi 22. toukokuuta. Pääkonsekraattorina toimi Gaudenzio Binaschi, jota avustivat Dionisio Borra ja Luigi Barbero.


title: Albino Mensa

text: 12. lokakuuta 1966 Mensa nimitettiin Vercellin arkkipiispaksi, jona hän toimi, kunnes jäi eläkkeelle 4. kesäkuuta 1991. Hän osallistui Vatikaanin toiseen kirkolliskokoukseen.


title: Gaudenzio Binaschi

text: Gaudenzio Binaschi (29. tammikuuta 1883 – 23. toukokuuta 1968) oli italialainen roomalaiskatolinen piispa. Hänet vihittiin papiksi 1. toukokuuta 1906 ja nimitettiin Pinerolon hiippakunnan piispaksi 20. tammikuuta 1930. Piispaksi vihkiminen seurasi 30. maaliskuuta. Pääkonsekraattorina toimi Giuseppe Castelli, jota avustivat Nicolao Milone ja Quirico Travaini. Binaschi asetettiin virkaansa 11. toukokuuta.


title: Gaudenzio Binaschi

text: Binaschi osallistui Vatikaanin toiseen kirkolliskokoukseen. Hän kuoli 85-vuotiaana virassa.


title: Sebastiano Briacca

text: Sebastiano Briacca (29. toukokuuta 1888 – 13. lokakuuta 1963) oli italialainen roomalaiskatolinen piispa. Hänet vihittiin papiksi 29. kesäkuuta 1912 ja nimitettiin Mondovin hiippakunnan piispaksi 5. lokakuuta 1932. Piispaksi vihkiminen seurasi 20. marraskuuta. Pääkonsekraattorina toimi Giuseppe Castelli, jota avustivat Quirico Travaini ja Gaudenzio Binaschi.


title: Sebastiano Briacca

text: Briacca osallistui Vatikaanin toiseen kirkolliskokoukseen. Hän kuoli 75-vuotiaana virassa.


title: Antonio Picconi

text: Antonio Picconi (27. maaliskuuta 1885 Verona – 21. huhtikuuta 1952) oli italialainen roomalaiskatolinen piispa. Hänet vihittiin papiksi Novaran hiippakuntaan 18. huhtikuuta 1908 ja nimitettiin Vigevanon hiippakunnan piispaksi 13. kesäkuuta 1946. Piispaksi vihkiminen seurasi 25. heinäkuuta. Pääkonsekraattorina toimi Maurilio Fossati, jota avustivat Sebastiano Briacca ja Carlo Allorio. Picconi kuoli 67-vuotiaana virassa.


title: Carlo Allorio

text: Carlo Allorio (21. huhtikuuta 1891 – 9. joulukuuta 1969) oli italialainen roomalaiskatolinen piispa. Hänet vihittiin papiksi 8. huhtikuuta 1916 ja nimitettiin Pavian hiippakunnan piispaksi 4. heinäkuuta 1942. Piispaksi vihkiminen seurasi 23. elokuuta. Pääkonsekraattorina toimi Giuseppe Castelli, jota avustivat Gaudenzio Binaschi ja Sebastiano Briacca.


title: Carlo Allorio

text: Allorio osallistui Vatikaanin toiseen kirkolliskokoukseen. Hän jäi eläkkeelle 2. heinäkuuta 1968, jolloin hän sai nimityksen Formiaen titulaaripiispaksi.


title: Francesco Ciceri

text: Francesco Ciceri (19. heinäkuuta 1848 – 2. kesäkuuta 1924) oli italialainen roomalaiskatolinen piispa. Hänet vihittiin papiksi 17. joulukuuta 1870 ja nimitettiin Pavian hiippakunnan piispaksi 15. huhtikuuta 1901. Piispaksi vihkiminen seurasi 25. elokuuta. Pääkonsekraattorina toimi Agostino Gaetano Riboldi. Ciceri kuoli 75-vuotiaana virassa.


title: Luigi Tosi

text: Luigi Tosi (6. heinäkuuta 1763 – 13. joulukuuta 1845) oli italialainen roomalaiskatolinen kirkonmies. Hänet nimitettiin Pavian hiippakunnan piispaksi 16. toukokuuta 1823, ja hän oli mukana vihkimässä Carlo Domenico Ferraria piispaksi. Hän kuoli 82-vuotiaana virassa. Häntä edelsi Paolo Lamberto D'Allègre ja seurasi Angelo Ramazzotti.


title: Jooniansaaret (alue)

text: Jooniansaaret () eli Jooniansaarten alue (Περιφέρεια Ιονίων Νήσων, "Periféreia Ioníon Níson") on yksi Kreikan aluehallinnon kolmestatoista alueesta. Se kuuluu Peloponnesoksen, Länsi-Kreikan ja Jooniansaarten hajautetun hallinnon alueeseen ja sen pääkaupunki on Korfu. Alueen pinta-ala on 2 307 neliökilometriä ja asukasluku 207 855 (vuonna 2011).


title: Jooniansaaret (alue)

text: Hallintoalue käsittää joukon Jooniansaarten saariryhmään kuuluvia Joonianmeren saaria Kreikan länsirannikon edustalla. Saariryhmän pääsaarista siihen kuuluvat Korfu, Paxós, Lefkas, Ithaka, Kefaloniá ja Zákynthos. Saariryhmän pääsaarista Kythera sen sijaan kuuluu hallinnollisesti Attikan alueeseen.


title: Jooniansaaret (alue)

text: Vuoden 2011 alusta lähtien alue on jaettu alueyksiköihin ja kuntiin seuraavasti:


title: Bulgarian maantiede

text: Bulgarian maantiede koostuu Traakian, Moesian ja Makedonian muinaisista alueista. Bulgarian lounaisosa on vuoristoista, ja siellä sijaitsee Balkanin korkein kohta, Musala 2925 m. Rodopivuoret ulottuvat Traakian maakunnasta Kreikan puolelle. Balkanvuoret kulkevat lännestä itään maan keskellä. Kaakossa Mustanmeren rannikolla on kukkuloita ja tasankoa. Balkanvuorten pohjoispuolella on Tonavan ylänkö, jonka kukkulat ovat maan vilja-aitta. Tonava kulkee maan pohjoisrajalla. Muita suuria jokia ovat Struma, Mesta ja Maritsa etelässä.


title: Bulgarian maantiede

text: Bulgarian kallioperä on otollista maanjäristyksille, joita sattui vuosien 1900 ja 1986 välillä 16 kertaa.


title: Bulgarian maantiede

text: Bulgarian pinta-ala on 110 879 km²


title: Bulgarian maantiede

text: Bulgarian rajanaapureita ovat Kreikka, jonka kanssa yhteistä rajaa on 494 km, Makedonia 148 km, Romania 608 km, Serbia 318 km sekä Turkki 240 km.


title: Bulgarian maantiede

text: Bulgariassa on pieneksi maaksi suuret ilmastoerot, sillä se sijaitsee mannerilmaston ja välimerenilmaston vaikutusalueiden välissä. Vuoret ja laaksot ohjaavat ilmamassojen liikkeitä ja saavat aikaan suuria eroja säässä pienillä etäisyyksillä. Mantereen vaikutus on suurin talvella, jolloin voi olla kylmää ja kovia lumipyryjä. Kesällä maassa on usein muun Välimeren alueen tapaan kuivaa ja kuumaa. Mustameri vaikuttaa vain kapean rannikkokaistaleen ilmastoon. Maan pohjoisosassa on kylmempää ja sateisempaa kuin etelässä. Maan keskimääräinen sademäärä on 630 mm vuodessa, mutta vuoristossa tulee paikoin yli 2 500 mm, kun taas Traakian tasangolla kärsitään kesäisin kuivuudesta ja vuoden sademäärä jää alle 500 millimetriin.


title: Bulgarian maantiede

text: Bulgarian kasvillisuus kukoistaa erityisen monimuotoisena vuoristoissa. Eniten kotoperäisiä lajeja kasvaa Balkanvuorilla, joilla on yli 90 sellaista lajia ja alalajia, joita tavataan vain Bulgariassa, ja niistä noin 20 lajia on vain näillä vuorilla. Kaikkiaan Keski-Balkanin kansallispuistossa on tavattu noin 1 900 kasvilajia ja -alalajia. Myös Mustanmeren rannikolla lajien määrä on runsas, ja kasvillisuustyypit vaihtelevat suhteellisen pienellä alueella suuresti.


title: Bulgarian maantiede

text: Myös Bulgarian eläimistö on monipuolinen, maassa on tavattu noin sata nisäkäslajia ja yli 400 lintulajia. Suurista nisäkkäistä maassa esiintyvät karhu, susi, kultasakaali, metsäkissa, saukko, tiikerihilleri ja gemssi. Lepakkolajien määrä on Euroopan suurimpia, sillä Euroopan 39 lajista 32 elää Bulgariassa. Lintuhavaintojen suuri määrä liittyy siihen, että maa sijaitsee kahden suuren muuttoreitin varrella, ja siellä pysähtyvät sekä Mustanmeren rannikkoa että Struman laaksoa pitkin kulkevat muuttolinnut. Sammakkoeläimiä on 17 lajia ja matelijoita 36 lajia.


title: Bulgarian maantiede

text: Lähes 23 % maan pinta-alasta on suojeltu Euroopan unionin Natura 2000 -hankkeen puitteissa.


title: Ottó Hellmich

text: Ottó Hellmich (6. huhtikuuta 1874 Budapest – 4. heinäkuuta 1937 Budapest) oli unkarilainen telinevoimistelija ja olympiamitalisti. Hänen seuransa oli Óbudai Torna Egylet. Hellmich oli 38-vuotiaana mukana Unkarin joukkueessa, joka sai hopeaa Tukholman olympialaisissa 1912 eurooppalaisen tyylin kilpailussa.


title: Bulgarian historia

text: Bulgarian historia kattaa Bulgarian ajan kolme kertaa itsenäisenä valtiona sekä niiden välissä suurten naapurien, Bysantin ja Osmanien vallan alla, sekä bulgarialaisten vaiheet jo ennen valtion muodostumista.


title: Bulgarian historia

text: Bulgarian ensimmäiset asukkaat saapuivat todennäköisesti neoliittisella kaudella, ja varhaisimmit arkeologiset jäännökset ovat nekropoleja noin vuodelta 6000 eaa. Traakialaiset asuttivat Bulgarian noin vuonna 2000 eaa. He olivat jo tulleessaan melko kehittyneitä, ja he muun muassa kasvattivat viiniä ja osasivat työstää metalleja. Heidän yhteiskuntansa oli pirstaleisempi kuin kreikkalaisten, mutta muuten kulttuuri kehittyi samalle tasolle, ja kukoisti mahtavimmillaan 600-luvulla eaa. Seuraavien vuosisatojen aikana alueen valloittivat vuorollaan kreikkalaiset, persialaiset, makedonialaiset ja roomalaiset. Makedonian Aleksanteri Suuren kukistumisen jälkeen traakialaiset nousivat uudelleen alueen mahtivaltioksi 300-luvulla eaa. Se pysyi alkuun itsenäisenä kuningaskuntana myös roomalaisvallan alla. Siitä tehtiin kuitenkin noin vuonna 46 Rooman provinssi. Roomalaiset rakennuttivat erityisesti Traakian pohjoisrajalle Tonavan varrelle linnoituksia. Rooman valtakunnan hajottua se siirtyi Bysantille.


title: Bulgarian historia

text: Alun perin turkinsukuiset bolgaarit saapuivat 600-luvulla Tonavan alajuoksulle Asparuhin johtamana Azovanmeren pohjoispuolelta Suur-Bolgariasta. He sekoittuivat slaavilaisiin ja Traakian heimoihin ja omaksuivat slaavilaisen kielen. Vuonna 681 he perustivat Bulgarian ensimmäisen valtakunnan. Se saavutti laajimman kokonsa sen ensimmäisen tsaarin, vuosina 893–927 hallinneen Simeon I:n johdolla. Silloin sitä kutsuttiin ”kolmen meren valtakunnaksi”, sillä se ulottui Mustanmeren, Aigeianmeren ja Adrianmeren rannikoille. Bulgarialaiset kääntyivät Boris I:n aikana 800-luvulla kristinuskoon. Samoihin aikoihin Kyrillos ja Metodios kehittivät uuden glagoliittisen kirjaimiston (kyrillisten kirjainten edeltäjän) kristinuskon leviämisen nopeuttamiseksi ja kansallisen yhtenäisyyden kehittämiseksi.


title: Bulgarian historia

text: Bysantin valtakunnalla oli huomattava vaikutus Bulgarian hallintoon ja kulttuuriin. Bulgaarit olivat ajoittain myös bysanttilaisten vaarallisimpia vihollisia, etenkin kaani Krumin (hallitsi noin 803–814) ja tsaarien Simeonin ja Samuilin (hallitsi 997–1014) aikana. Vuonna 1014 Bysantin keisari Basileios II sai ratkaisevan voiton bulgaareista Kleidionin taistelussa ja koko Bulgaria oli Bysantin vallassa vuoteen 1018 mennessä. Bulgaarit kuitenkin kapinoivat vuonna 1185 ja perustivat Toisen Bulgarian valtakunnan. Bulgariasta tuli paikallinen mahti 1100- ja 1200-luvuilla etenkin Ivan Asen II:n aikana 1218–1241. Toisen valtakunnan pääkaupunki oli Veliko Tărnovo. Toinen valtakunta kärsi useista tataarien hyökkäyksistä, jotka heikensivät valtakuntaa. Osmanien valtakunta valloitti 1385 Bulgarian talouden keskuksen Sofian. Balkanin vahvin kansakunta oli tuolloin Serbia, jonka osmanit kukistivat 1389 Kosovo Poljen taistelussa. Tämän jälkeen Bulgaria kukistui kymmenessä vuodessa, vaikkakin sotilaallinen vastustus jatkui vuoteen 1453.


title: Bulgarian historia

text: Monia luostareita tuhottiin ja ryöstettiin, mutta ne jotka säilyivät, muodostuivat kansallistunteen ja kulttuurin suojapaikoiksi. Perinteinen bulgarialainen kulttuuri säilyikin osmanivallan alla vain lähinnä pienemmissä kylissä. Bulgarialaiset kapinoivat muutamia kertoja osmanivaltaa vastaan. Merkittävimmät kapinayritykset tapahtuivat 1590-, 1680- ja 1730-luvuilla. Osmanien valta oli voimakkaimmillaan 1600-luvulla, mutta seuraavalla vuosisadalla se alkoi mureta. Osmanit halusivat kuitenkin pitää kiinni Bulgariasta, sillä se sijaitsi aivan valtakunnan ydinalueen rajoilla. Kansallinen herääminen käynnistyi Bulgariassa samaan aikaan, ja sitä oli käynnistämässä erityisesti pappi Paisij, joka kirjoitti 1762 Bulgarian kansan historian, jossa muisteltiin valtion entistä suuruutta.


title: Bulgarian historia

text:
Vuonna 1876 bulgarialaiset nationalistit kapinoivat Turkin valtaa vastaan, minkä osmanit kukistivat julmasti. Plovdivissa surmattiin 15 000 ihmistä. Verilöylyt saivat Euroopan mielipiteen muuttumaan, eivätkä suurvallat puuttuneet Venäjän aloittamaan Turkin sotaan osmaneja vastaan. Sota päättyi Venäjän voittoon, ja San Stefanon rauhansopimuksessa kirjoitettiin maaliskuussa 1878. Se takasi Bulgarian itsenäistymisen. Sopimus kuitenkin huoletti eurooppalaisia Venäjän vallan kasvun takia, minkä takia kutsuttiin myöhemmin saman vuoden aikana Berliinin kongressi, joka palautti Bulgarialta Makedonian ja Traakian eteläosan osmaneille. Itsenäinen Bulgarian ruhtinaskunta jäi kuitenkin edelleen nimellisesti osmanien osittaiseen hallintaan, sillä bulgarialaiset maksoivat vuosittaisen veron sulttaanille. Vuonna 1885 Itä-Rumelia liitettiin ruhtinaskuntaan, joka löi Serbian noin kaksi viikkoa kestäneessä sodassa. Stefan Stambolov toimi pääministerinä 1887–1894 ja kehitti maata. Bulgarian valtaistuimelle nousi Saksi-Coburg-Gotha-suvun Ferdinand I.
Bulgaria liittyi Kreikan, Montenegron ja Serbian kanssa Turkkia vastaan vuosina 1912–1913 käydyssä ensimmäisessä Balkanin sodassa ja sai haltuunsa yhteyden Aigeianmerelle. Makedoniasta syntyneen kiistan vuoksi käyty toinen Balkanin sota Turkkia, Kreikkaa, Romaniaa ja Serbiaa vastaan päättyi Bulgarian tappioon. Bukarestin rauhassa Bulgaria menetti suuren osan Makedoniaa ja eteläisen Dobrudžan. Ensimmäisen maailmansodan alkaessa saksalaiset ja itävaltalaiset diplomaatit saivat suostuteltua Bulgarian liittymään 1915 hyökkäykseen Serbiaa vastaan. Keskusvaltojen kärsittyä tappion sodassa Bulgaria menetti Neuillyn rauhassa yhteytensä Aigeianmerelle. Kahden sotatappion jälkeen Ferdinand luopui kruunusta ja häntä seurasi hänen poikansa Boris III.


title: Bulgarian historia

text: Vuonna 1919 valtaan tuli Bulgarian agraariunioni, jonka johtaja Aleksandăr Stambolijski nousi pääministeriksi ja jakoi maata köyhille talonpojille. Agraariunionin hallitus syöstiin vallasta oikeistolaisessa vallankaappauksessa 1923 ja Stambolijski murhattiin. 1930-luvun kuluessa kuningas Boris III julisti ”kuninkaallisen diktatuurin”, kieltäytyi perustuslain uudistuksesta ja lykkäsi vaaleja vuosien ajan.


title: Bulgarian historia

text: Toisen maailmansodan alussa Bulgaria oli jälleen puolueeton, mutta Saksa houkutteli valtion puolelleen luvattuaan vanhojen alueiden palutusta. Vuonna 1940 Romania pakotettiin luovuttamaan Dobrudža ja sodan aikana Bulgaria valloitti Makedonian ja Kreikan Länsi-Traakian saavuttaen yhteyden Aigeianmerelle. Kuningas Boris kuoli äkillisesti vuonna 1943. Valtaistuimelle astui hänen kuusivuotias poikansa nimellä Simeon II kolmen sijaishallitsijan kanssa, joista valta oli pääministeri Bogdan Filovilla.


title: Bulgarian historia

text: Vuonna 1944 maailmansodan käännyttyä akselivaltojen tappioksi Bulgaria pyrki välttämään taistelut omalla maaperällään, julisti sodan Saksalle ja pyrki rauhansopimukseen länsiliittoutuneiden kanssa. Länsiliittoutuneiden hylättyä rauhansopimusyritykset Neuvostoliitto julisti Bulgarialle sodan ja miehitti maan nopeasti. Neuvostoliiton tukema isänmaanrintama nousi valtaan vallankaappauksella. Monarkia lopetettiin 1946 kansanäänestyksen jälkeen ja maa julistettiin Bulgarian kansantasavallaksi. Kuningas lähti maanpakoon Espanjaan. Kommunistipuolue voitti vaalit ja Georgi Dimitrov valittiin pääministeriksi. Opposition agraaripuolueen johtaja Nikola Petkov teloitettiin maanpetoksesta. Uuden perustuslain mukaan Bulgariasta tuli neuvostomallinen yksipuoluevaltio ja talous kansallistettiin.


title: Bulgarian historia

text: Dimitrov kuoli 1949. Todor Živkovista tuli kommunistisen puolueen pääsihteeri 1954. Hänen johdollaan maasta tuli vankka Neuvostoliiton liittolainen. Maan joukot osallistuivat Tšekkoslovakian miehitykseen 1968. Vuonna 1971 otettiin käyttöön uusi perustuslaki ja Živkov sai myös valtionpäämiehen (korkeimman neuvoston puheenjohtaja) aseman.


title: Bulgarian historia

text: Vuosina 1985–1989 tehtiin Neuvostoliiton esimerkin mukaan hallinnollisia ja talousuudistuksia, jotka saivat nimen "preustroistvo". Živkovin hallinto alkoi myös korostaa bulgarialaista nationalismia ja 1984 maan turkkilainen vähemmistö määrättiin ottamaan slaavilaiset sukunimet. Bulgarialaistamisohjelma johti 1989 turkkilaisten joukkopakoon maasta. Marraskuussa 1989 kymmenettuhannet mielenosoittajat lähtivät Sofian kaduille, ja maltillinen Petăr Mladenov syrjäytti Živkovin.


title: Bulgarian historia

text: Maa siirtyi monipuoluejärjestelmään ja kommunistinen puolue muutti nimensä Bulgarian sosialistiseksi puolueeksi (BSP). Sen vastapainoksi syntyi Demokraattisten voimien liitto (SDS). Ensimmäisissä monipuoluevaaleissa kesäkuussa 1990 sosialistit saivat 53 % äänistä ja SDS kolmanneksen. Maa ajautui talousromahdukseen ja monenlaisiin levottomuuksiin. Mladenov erosi ja parlamentti nimitti johtoon SDS:n Želju Želevin. Kun uusi perustuslaki hyväksyttiin, vuoden 1991 vaaleissa voitti Demokraattisen voimien liitto. Želevista tuli 1992 maan ensimmäinen suoraan valittu presidentti. Vuonna 1993 tehtiin massayksityistäminen kupongeilla.


title: Bulgarian historia

text: BSP voitti 1994 vaaleissa ja palasi valtaan. Sen johtaja Žan Videnov nimitettiin pääministeriksi. Vuonna 1996 aloitettiin radikaalit talousuudistukset, inflaatio nousi ja tilanne johti protesteihin ja 1997 yleislakkoon. SDS:n johtajasta Ivan Kostovista tuli pääministeri. Maan valuutta kiinnitettiin Saksan markkaan.


title: Bulgarian historia

text: Entisen tsaari Simeon II:n puolue voitti vaalit kesäkuussa 2001 ja Simeon nimitettiin pääministeriksi. Hän lupasi parantaa talouden tilaa pikaisesti, mutta epäonnistui. Sosialistisen puolueen Georgi Părvanov voitti presidentinvaalit 2001.


title: Bulgarian historia

text: Marraskuussa 2002 Bulgaria kutsuttiin NATOn Prahan kokoukseen. Se lähetti myös joukkoja Irakin sotaan 2003 ja otettiin NATOn jäseneksi maaliskuussa 2004.


title: Bulgarian historia

text: Vuoden 2005 vaaleissa voittivat sosialistit ja sen Sergei Stanišev nimitettiin pääministeriksi laajassa koalitiohallituksessa. Huhtikuussa 2005 Bulgaria allekirjoitti Euroopan unionin liittymissopimuksen ja liittyi Unioniin vuoden 2007 alussa.


title: Bulgarian historia

text: Vuonna 2008 EU pidätti avustusrahoja, koska Bulgaria ei ollut saanut korruptiota kuriin.


title: Willy Huybrechts

text: Willy Huybrechts (s. 6. huhtikuuta 1921 Antwerpen) on belgialainen entinen kilpapurjehtija. Hän oli mukana maansa Lalage-venekunnassa, joka sijoittui kuudenneksi 6mR-luokassa Lontoon olympialaisissa 1948.


title: Ferdinando Rodolfi

text: Ferdinando Rodolfi (7. elokuuta 1866 – 12. tammikuuta 1943) oli italialainen roomalaiskatolinen piispa. Hänet vihittiin papiksi 4. helmikuuta 1889 ja nimitettiin Vicenzan hiippakunnan piispaksi 14. helmikuuta 1911. Piispaksi vihkiminen seurasi 7. toukokuuta. Pääkonsekraattorina toimi Francesco Ciceri, jota avustivat Antonio Anastasio Rossi ja Giovanni Cazzani. Rodolfi asetettiin virkaansa 23. heinäkuuta.


title: Ferdinando Rodolfi

text: Rodolfi kuoli 76-vuotiaana virassa.


title: Pedro Velasco, Jr.

text: Pedro Velasco, Jr. (s. 6. huhtikuuta 1937 Honolulu) on yhdysvaltalainen entinen lentopalloilija.


title: Pedro Velasco, Jr.

text: Velasco opiskeli Havaijilla Kamehamehan kouluissa. Hän oli voittamassa maansa joukkueesa hopeaa Pan-Amerikan kisoissa 1963 ja oli seuraavana vuonna Tokion olympialaisissa Yhdysvaltain kapteeni, kun maa sijoittui yhdeksänneksi. Velasco sai vuonna 1967 Pan-Amerikan kisojen kultamitalin ja pelasi jälleen Méxicon olympiakisoissa 1968, joissa USA oli seitsemäs. Hänet valittiin kotimaassaan tähdistöjoukkueeseen kaksitoista kertaa ja nimettiin yhdeksi USA:n historian parhaista pelaajista vuonna 1970. Velasco pääsi Volleyball Hall of Fame- kunniagalleriaan vuonna 1992.


title: Jože Bertoncelj

text: Jože Bertoncelj (6. huhtikuuta 1922 Jesenice – 16. toukokuuta 2012 Jesenice) oli Jugoslaviaa edustanut alppihiihtäjä. Hän kilpaili Sankt Moritzin olympialaisissa 1948, joissa hän oli alppiyhdistetyssä 51. ja syöksylaskussa 80.


title: Pierre Hemmer

text: Pierre Hemmer (6. huhtikuuta 1912 – 23. marraskuuta 1976) oli luxemburgilainen yleisurheilija, joka kilpaili keskimatkojen juoksussa. Hemmer sijoittui EM-kisoissa 1934 kahdeksanneksi 800 metrillä, mutta putosi samassa lajissa alkuerissä vuoden 1936 olympialaisissa. Hän juoksi myös 1 500 metrin kisassa Berliinissä pidetyissä olympialaisissa 1936, mutta karsiutui niin ikään ensimmäisellä kierroksella.


title: Pierre Hemmer

text: Hemmerin 800 metrin ennätys 1.55,8 on vuodelta 1934 ja 1 500 metrin paras noteeraus 4.06,6 vuodelta 1936.


title: Alojz Tkáč

text: Alojz Tkáč (s. 2. maaliskuuta 1934) on slovakialainen roomalaiskatolinen arkkipiispa. Hänet vihittiin papiksi Košicen hiippakuntaan 25. kesäkuuta 1961 ja nimitettiin sen piispaksi 14. helmikuuta 1990. Piispaksi vihkiminen seurasi 17. maaliskuuta. Pääkonsekraattorina toimi Jozef Tomko, jota avustivat Ján Sokol ja Ján Chryzostom Korec.


title: Alojz Tkáč

text: 31. maaliskuuta 1995 Tkáč sai nimityksen Košicen arkkipiispaksi, jona hän toimi, kunnes jäi eläkkeelle 4. kesäkuuta 2010.


title: Piergiorgio Debernardi

text: Piergiorgio Debernardi (s. 31. maaliskuuta 1940 Feletto) on italialainen roomalaiskatolinen piispa. Hänet vihittiin papiksi 27. kesäkuuta 1965 ja nimitettiin Pinerolon hiippakunnan piispaksi 7. heinäkuuta 1998. Piispaksi vihkiminen seurasi 20. syyskuuta. Pääkonsekraattorina toimi Luigi Bettazzi, jota avustivat Pietro Giachetti ja Fernando Charrier. Debernardi asetettiin virkaansa 8. marraskuuta.


title: Pietro Giachetti

text: Pietro Giachetti (8. syyskuuta 1922 – 6. elokuuta 2006) oli italialainen roomalaiskatolinen piispa. Hänet vihittiin papiksi 29. kesäkuuta 1946 ja nimitettiin Pinerolon hiippakunnan piispaksi 1. toukokuuta 1976. Piispaksi vihkiminen seurasi 29. kesäkuuta. Pääkonsekraattorina toimi Michele Pellegrino, jota avustivat Albino Mensa ja Luigi Bettazzi.


title: Pietro Giachetti

text: Giachetti jäi eläkkeelle 7. heinäkuuta 1998.


title: Paolo Rostagno

text: Paolo Rostagno (3. huhtikuuta 1883 – 8. joulukuuta 1959) oli italialainen roomalaiskatolinen piispa. Hänet vihittiin papiksi 28. kesäkuuta 1908 ja nimitettiin Andrian hiippakunnan piispaksi 5. toukokuuta 1935. Piispaksi vihkiminen seurasi 4. elokuuta. Pääkonsekraattorina toimi Maurilio Fossati.


title: Paolo Rostagno

text: 5. toukokuuta 1939 Rostagno sai nimityksen Ivrean hiippakunnan piispaksi, jona hän toimi kuolemaansa saakka.


title: Lino Esterino Garavaglia

text: Lino Esterino Garavaglia (s. 9. syyskuuta 1927 Mesero) on italialainen roomalaiskatolinen piispa. Hänet vihittiin kapusiinien papiksi 5. joulukuuta 1954 ja nimitettiin Tivolin hiippakunnan koadjuuttoripiispaksi 11. helmikuuta 1986. Piispaksi vihkiminen seurasi 8. maaliskuuta. Pääkonsekraattorina toimi Lucas Moreira Neves, jota avustivat Vincenzo Fagiolo ja Guglielmo Giaquinta.


title: Lino Esterino Garavaglia

text: 25. kesäkuuta 1987 Garavagliasta tuli Tivolin piispa, ja 25. maaliskuuta 1991 hän sai nimityksen Cesena-Sarsinan hiippakunnan piispaksi, jona hän toimi, kunnes jäi eläkkeelle 3. joulukuuta 2003.


title: Mauro Parmeggiani

text: Mauro Parmeggiani (s. 5. heinäkuuta 1961 Reggio Emilia) on italialainen roomalaiskatolinen piispa. Hänet vihki papiksi 18. lokakuuta 1985 Gilberto Baroni. Hän toimi Reggio Emilia-Guastallan hiippakunnassa ennen kuin hänet inkardinoitiin Rooman hiippakuntaan 25. marraskuuta 1996.


title: Mauro Parmeggiani

text: Parmeggiani sai 3. heinäkuuta 2008 nimityksen Tivolin piispaksi, ja hänet konsekroi 20. syyskuuta Camillo Ruini, jota avustivat Agostino Vallini ja Giovanni Paolo Benotto. Parmeggiani asetettiin virkaansa 5. lokakuuta.


title: Delhin yliopisto

text: Delhin yliopisto (DU) on Intian valtion ylläpitämä yliopisto, joka toimii Delhin kaupungissa. Se on perustettu 1922 ja siellä voi suorittaa sekä perus- että jatkotutkintoja. Vuonna 2011 se pääsi 398. sijalle maailman yliopistoja luokittelevassa QS-arvioinnissa. Yliopistolla on kaksi kampusta kaupungin etelä- ja pohjoisosissa.


title: Delhin yliopisto

text: Vuonna 2007 yliopistossa suoritti tutkinnon 9 909 opiskelijaa, joista noin kolmannes oli miehiä.


title: Raffaele Calabro

text: Raffaele Calabro (10. heinäkuuta 1940 – 4. elokuuta 2017) oli italialainen roomalaiskatolinen piispa. Hänet vihittiin papiksi 15. maaliskuuta 1964 ja nimitettiin Andrian hiippakunnan piispaksi 19. marraskuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.


title: Spectator-kenkä

text: Spectator-kenkä, tai co-respondent, on oxford-mallinen kenkä. Spectator-kengässä on aina kaksi tai useampi väri tai sävy, yleensä musta/valkoinen tai ruskea/valkoinen. Kengät on tehty nahasta ja keskiosa joskus myös kankaasta. Spectator on etupäässä vapaa-ajan kenkä, jota käytetään yleensä keväisin ja kesäisin. Spectatorit sopivat etenkin vaalean puvun kanssa käytettäviksi.


title: Spectator-kenkä

text: Spectator-mallisia kenkiä on sekä miehille että naisille. Spectator oli suosittu miesten kenkämalli etenkin 1920- ja 1930-luvuilla, ja muun muassa tuosta ajanjaksosta kertovan yhdysvaltalaisen TV-sarjan Boardwalk Empire alkukohtauksessa spectator-kengät ovat näkyvässä roolissa.


title: Federico Sandri-Trotti

text: Federico Sandri-Trotti (1582? – 5. marraskuuta 1646) oli italialainen roomalaiskatolinen piispa. Hänet nimitettiin Fossanon hiippakunnan johtoon 20. joulukuuta 1627, ja hän toimi sen piispana kuolemaansa saakka.


title: Luigi Barbero

text: Luigi Barbero (21. kesäkuuta 1905 – 1. huhtikuuta 1971) oli italialainen roomalaiskatolinen piispa. Hänet vihittiin papiksi 8. heinäkuuta 1928 ja nimitettiin Vigevanon hiippakunnan piispaksi 26. heinäkuuta 1952. Piispaksi vihkiminen seurasi 7. lokakuuta. Barbero osallistui Vatikaanin toiseen kirkolliskokoukseen ja kuoli 65-vuotiaana virassa.


title: NBA 2K12

text: NBA 2K12 on 2K Sportsin julkaisema urheilupeli, jossa pelataan koripalloa. Kannessa esiintyvät Larry Bird, Magic Johnson ja Michael Jordan.


title: NBA 2K12

text:
Legendat joilla voit pelata:
Musiikista vastaa pääasiassa Duck Down Records. Myös Freddie Gibbsin ja DELSin musiikkia soitetaan "NBA 2K12":ssa.


title: João Bergese

text: João Bergese (13. syyskuuta 1935 – 21. maaliskuuta 1996) oli italialaissyntyinen, Brasiliassa toiminut roomalaiskatolinen arkkipiispa. Hänet vihittiin papiksi Ribeirão Preton arkkihiippakuntaan 1. joulukuuta 1963. Hänet nimitettiin Guarulhosin piispaksi 11. helmikuuta 1981, ja piispaksi vihkiminen seurasi 5. huhtikuuta. Pääkonsekraattorina toimi Carmine Rocco, jota avustivat Emílio Pignoli ja Angélico Sândalo Bernardino.


title: João Bergese

text: Bergese sai 5. toukokuuta 1991 nimityksen Pouso Alegren arkkipiispaksi, joksi hänet asetettiin 22. kesäkuuta. Hän kuoli 60-vuotiaana virassa.


title: Osvaldo Giuntini

text: Osvaldo Giuntini (s. 24. lokakuuta 1936 São Paulo) on brasilialainen roomalaiskatolinen piispa. Hänet vihittiin papiksi 8. joulukuuta 1963 ja nimitettiin Marílian hiippakunnan vihkipiispaksi sekä Tunnunan titulaaripiispaksi 25. kesäkuuta 1982. Piispaksi vihkiminen seurasi 12. syyskuuta. Pääkonsekraattorina toimi Roberto Pinarello de Almeida, jota avustivat Daniel Tomasella ja João Bergese.


title: Osvaldo Giuntini

text: 30. huhtikuuta 1987 Giuntini sai nimityksen Marílian koadjuuttoripiispaksi, ja 9. joulukuuta 1992 hänestä tuli sen piispa. Hän jäi eläkkeelle 8. toukokuuta 2013.


title: Spectator

text: Spectator voi tarkoittaa seuraavia:


title: Luciano Monari

text: Luciano Monari (s. 28. maaliskuuta 1942 Sassuolo) on italialainen roomalaiskatolinen piispa. Hänet vihki papiksi Gilberto Baroni 20. kesäkuuta 1965. Hän sai 23. kesäkuuta 1995 nimityksen Piacenza-Bobbion piispaksi, joksi hänet asetettiin 3. syyskuuta. Piispaksi konsekroinnin suoritti 2. syyskuuta Camillo Ruini, jota avustivat Giovanni Paolo Gilbertini ja Gilberto Baroni.


title: Luciano Monari

text: Monari nimitettiin 19. heinäkuuta 2007 Brescian piispaksi, ja hänet asetettiin tähän virkaan 14. lokakuuta.


title: Enrico Masseroni

text: Enrico Masseroni (s. 20. helmikuuta 1939) on italialainen roomalaiskatolinen arkkipiispa. Hänet vihittiin papiksi 29. kesäkuuta 1963 ja nimitettiin Mondovin hiippakunnan piispaksi 3. lokakuuta 1987. Piispaksi vihkiminen seurasi 8. joulukuuta. Pääkonsekraattorina toimi Aldo Del Monte, jota avustivat Massimo Giustetti ja Francesco Maria Franzi.


title: Enrico Masseroni

text: Masseroni sai 10. helmikuuta 1996 nimityksen Vercellin arkkipiispaksi.


title: Giuseppe Burzio

text: Giuseppe Burzio (21. tammikuuta 1901 – 10. helmikuuta 1966) oli italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Torinon arkkihiippakuntaan Filippo Perlo 29. kesäkuuta 1924. Hänet nimitettiin apostoliseksi nuntiukseksi Boliviaan 2. toukokuuta 1946 ja Gortynan titulaariarkkipiispaksi 8. toukokuuta 1946. Piispaksi vihkiminen seurasi 30. kesäkuuta; pääkonsekraattorina toimi Maurilio Fossati, jota avustivat Giovanni Battista Pinardi ja Paolo Rostagno.


title: Giuseppe Burzio

text: Burzio sai 18. joulukuuta 1950 nimityksen apostoliseksi nuntiukseksi Kuubaan, jona hän toimi, kunnes erosi tehtävistään 7. tammikuuta 1955. Hän osallistui Vatikaanin toiseen kirkolliskokoukseen.


title: Giuseppe Cavallotto

text: Giuseppe Cavallotto (s. 13. helmikuuta 1940) on italialainen roomalaiskatolinen piispa. Hänet vihittiin papiksi Astin hiippakuntaan 29. kesäkuuta 1964 ja nimitettiin Cuneon ja Fossanon hiippakuntien piispaksi 24. elokuuta 2005. Piispaksi vihkiminen seurasi 15. lokakuuta. Pääkonsekraattorina toimi Severino Poletto, jota avustivat Paolo Romeo ja Francesco Guido Ravinale.


title: Severino Poletto

text: Severino Poletto (s. 18. maaliskuuta 1933 Salgareda) on italialainen roomalaiskatolinen arkkipiispa ja yksi kirkon kardinaaleista.


title: Severino Poletto

text: Poletto sai pappisvihkimyksensä Giuseppe Angrisanilta 29. kesäkuuta 1957. Hänet nimitettiin Fossanon hiippakunnan koadjuuttoripiispaksi 3. huhtikuuta 1980. Piispaksi vihkiminen seurasi 17. toukokuuta. Pääkonsekraattorina toimi Anastasio Alberto Ballestrero, jota avustivat Carlo Cavalla ja Giovanni Francesco Dadone. Polettosta tuli Fossanon piispa 29. lokakuuta 1980.


title: Severino Poletto

text: Poletto sai 16. maaliskuuta 1989 nimityksen Astin piispaksi ja 19. kesäkuuta 1999 Torinon arkkipiispaksi, jona hän toimi, kunnes jäi eläkkeelle 11. lokakuuta 2010. Hänet ylennettiin kardinaaliksi 21. helmikuuta 2001, jolloin hän sai nimityksen San Giuseppe in via Trionfalen kardinaalipapiksi. Hän osallistui vuoden 2005 konklaaviin.


title: Darién

text: Darién ( tai "Tapón del Darién", ) on suuri luonnontilainen suo- ja sademetsäalue Panaman ja Kolumbian rajalla. Sitä pidetään Keski- ja Etelä-Amerikan rajana.


title: Darién

text: Darién katkaisee Panamericana-valtatien, sillä alue on erittäin vaikeakulkuinen. Puuttuva tieosuus on pyritty rakentamaan jo vuosikymmenien ajan. Ensimmäinen yritys aloitettiin vuonna 1971 Yhdysvaltain rahoituksella, mutta se keskeytyi vuonna 1974 ympäristöaktivistien vastustuksesta. Toinen pyrkimys rakentaa tienpätkä aloitettiin vuonna 1992, mutta Yhdistyneet kansakunnat ilmoitti vuonna 1994, että tien rakentaminen aiheuttaisi liikaa ympäristövahinkoja. Niinpä alueen läpi pääsee vain jalan tai veneellä.


title: Felipe Arizmendi Esquivel

text: Felipe Arizmendi Esquivel (s. 1. toukokuuta 1940) on meksikolainen roomalaiskatolinen piispa. Hänet vihittiin papiksi Tolucan hiippakuntaan 25. elokuuta 1963 ja nimitettiin Tapachulan hiippakunnan piispaksi 7. helmikuuta 1991. Piispaksi vihkiminen seurasi 7. maaliskuuta. Pääkonsekraattorina toimi Girolamo Prigione, jota avustivat Adolfo Antonio Suárez Rivera ja Bartolomé Carrasco Briseño.


title: Felipe Arizmendi Esquivel

text: 31. maaliskuuta 2000 Arizmendi Esquivel sai nimityksen San Cristóbal de Las Casasin hiippakunnan piispaksi, joksi hänet asetettiin 1. toukokuuta.


title: Dominik Schwaderlapp

text: Dominik Schwaderlapp (s. 4. toukokuuta 1967) on saksalainen roomalaiskatolinen piispa. Hänet vihki papiksi Kölnin arkkihiippakuntaan Joachim Meisner 18. kesäkuuta 1993. Hänet nimitettiin Kölnin vihkipiispaksi ja Frequentiumin titulaaripiispaksi 24. helmikuuta 2012; piispaksi vihkiminen seurasi 25. maaliskuuta. Pääkonsekraattorina toimi Meisner, jota avustivat Manfred Melzer ja Heiner Koch.


title: Pitsiniánika

text: Pitsiniánika () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 79 (vuonna 2011).


title: Pitsiniánika

text: Pitsiniánika on osa Karvounádeen kyläyhdyskuntaa ja sijaitsee Kytheran keskiosassa. Kylässä oli 1800- ja 1900-lukujen taitteessa 239 asukasta. Pitsiniánikan lähikyliä ovat Ágios Ilías, Kalokairinés, Keramotó, Kontoliánika ja Tsikalariá, joihin kaikkiin on matkaa noin 1,5 kilometriä.


title: Koiyökkönen

text: Koiyökkönen ("Hypenodes humidalis") on pieni, yökkösiin kuuluva perhoslaji. Se on Suomen pienin yökköslaji.


title: Koiyökkönen

text: Varsin pieni, väriltään tasaisen vaaleanharmaa perhonen. Etusiiven poikki kulkee vinottain kaksi ohutta valkoista, sisäreunastaan tummalla varjostunutta viirua. Toinen viiruista päättyy siiven kärkeen, toinen munuaistäplään siiven keskivaiheilla. Takasiivet ovat leveät ja etusiipiä tummemman harmaat. Siipiväli 14–15 mm.


title: Koiyökkönen

text: Koiyökköstä tavataan Keski- ja Pohjois-Euroopasta Venäjän poikki Siperiaan. Suomessa lajia tavataan koko maassa, joskin se on etelässä yleisempi. Perhoset lentävät heinäkuun alusta elokuun lopulle.


title: Koiyökkönen

text: Koiyökkönen elää soilla, etenkin rämeillä, sekä suoniityillä. Esiintymät ovat tavallisesti hyvin paikoittaisia, mutta perhosia saattaa olla elinpaikalla erittäin runsaasti. Perhoset lentelevät alkuillasta ennen auringonlaskua ja lämpiminä iltoina vielä auringonlaskun jälkeenkin. Perhoset tulevat sekä valolle että syötille. Pieni toukka talvehtii.


title: Koiyökkönen

text: Toukan ravintokasvia luonnossa ei tunneta. Kasvatuksessa se on syönyt ainakin rahkasammalia ("Sphagnum") sekä kurjenjalkaa ("Potentilla palustris"). Koiyökkösen toukka syö myös saroja ("Carex") ja piippoja ("Luzula").


title: Nissan MR -sarjan moottorit

text: Nissan MR-sarjan moottorit ovat täysalumiinisia, 4-sylinterisiä rivimoottoreita, muuttuvalla venttiilien ajoituksella. Ne on kehitetty Renault´n ja Nissanin yhteistyönä. Renault on nimennyt ne M-sarjaksi. Tämän moottoriperheen huomionarvoisia ominaisuuksia on akustisesti samanarvoiset imusarjan kanavat ja pyörteilyn ohjausventtiili (TCV, "tumble control valve"), peilikiillotetut kampiakselin ja nokka-akselin laakeripinnat sekä sylinteriryhmän sijoitus ohi keskilinjan (offset).


title: Nissan MR -sarjan moottorit

text: MR-sarjan moottoreiden valmistus poikkeaa myös perinteisesti käytetystä. Sylinterilohkon poraus suoritetaan painelevy momenttiin kiristettynä, jolloin poraus on mittatarkka kun sylinterikansi on kiinnitetty.


title: Nissan MR -sarjan moottorit

text: MR16DDT on 1.6 l (1618 cc) DIG-T ("Direct Injection Gasoline-Turbo") moottori, poraus on 79.7 mm ja iskunpituus on 81.1 mm. Se ensiesiteltiin Nissan Jukessa syksyllä 2010. Teho on 188 hv (140 kW) ja vääntömomentti 240 Nm.


title: Nissan MR -sarjan moottorit

text: Sovellukset:MR18DE on1.8 l (1798 cc) versio, poraus on 84.0 mm ja isku 81.1 mm. Se tuottaa 130 hp (97 kW) .


title: Nissan MR -sarjan moottorit

text: Se tuli Nissan Wingroad, Tiida ja Tiida Latio mallien voimanlähteeksi 2005. Tämä moottori on ainoa vaihtoehto Tiidan Pohjois-Amerikan versioon, Nissan Versa Hatchbackiin . Malliversion teho on 122 hv (91 kW) @ 5500 rpm ja vääntömomentti 174 Nm @ 4800 rpm. Vuodesta 2009 Pohjois-Amerikan versio Nissan Cubesta käyttää samaa moottoria.


title: Nissan MR -sarjan moottorit

text: Heinäkuusta 2006 tämä moottori on asennettu Nissan Livina Geniss:in Kiinan versioihin ja Nissan Grand Livina:n Indonesian ja Malesian versioihin. Siinä teho on 126 hp (94 kW) @ 5200 rpm ja vääntömomentti on 174 Nm @ 4,800 rpm.


title: Nissan MR -sarjan moottorit

text: Brasiliassa tätä moottoria käytetään Tiida- ja Livina-malleissa, Flexi-fuel-ominaisuuksilla.


title: Nissan MR -sarjan moottorit

text: Sovellukset:MR20DE, 2.0 L (1997 cc), oli ensimmäinen MR-sarjan moottori. Nissan kehitti sen korvaamaan aiemman QR20DE-moottorin. Se on ns. pitkäiskuinen moottori (en. "undersquare engine"), so. isku on pidempi kuin porauksen halkaisija, poraus 84.0 mm ja isku 90.1 mm. Se esiteltiin ensiksi Nissan Lafesta ja Serena -malleissa sekä Renault Samsung SM5:ssä alkuvuodesta 2005. Marraskuussa 2006 se tuli Renault Clio III malliston kärkeen, tyyppinä M4R, tehoa siinä on 101 kW / 136 hp.


title: Nissan MR -sarjan moottorit

text: Tämän moottorin jatkeeksi on saatavilla Nissan Xtronic CVT, portaaton automaattivaihteisto, useaan eri malliin.


title: Nissan MR -sarjan moottorit

text: Pienempitehoinen versio, 98 hv / 101 kW, 135 hv:n sijaan , asennettiin Nissan Bluebird Sylphy:n keulalle loppuvuodesta 2006. Nissan X-Trail, Qashqai ja Sentra -mallien MR20DE-moottori tuottaa 140 hv (104 kW) @ 5100 ja 193 Nm:n vääntömomentin @ 4800 rpm. Lähi-Idän versio MR20DE-moottorista, joka on asennettu Nissan Qashqain keulalle tuottaa 137 hv (102 kW) @ 5200 rpm ja vääntöä 198 Nm @ 4400 rpm.


title: Nissan MR -sarjan moottorit

text: Sovellukset:MR20DD 2.0 l (1997 cc), on Nissanin kehittämä moottori polttoaineen suorasuihkutuksella ja kahdella muuttuva-ajoitteisella nokka-akselilla. MR20DD-moottori on ""SU-LEV"" sertifioitu Japanissa. Se tuottaa 75% vähemmän pakokaasupäästöjä kuin vuoden 2005 vaatimukset.Tehoa se tuottaa 147 hp (110 kW) @ 5600 rpm ja vääntöä 210 Nm @ 4400 rpm. (Vientimallit Japanin ulkopuolelle: 137 hv (102 kW) @ 5200 rpm ja 199 Nm @ 4,400 rpm)


title: Nissan MR -sarjan moottorit

text: Sovellukset:M9R on saatavissa 150 hv (112 kW) versiona Nissan Qashqai ja X-Trail, Renault Mégane, Koleos ja Laguna malleihin, sekä 175 hv (130 kW) versiona, partikkelisuodattimella (DPF) Renault Laguna ja Nissan X-Trail malleihin.


title: Nissan MR -sarjan moottorit

text:
150 hv (112 kW) version teho saavutetaan 4,000 rpm ja vääntömomentti on 340 Nm @ 2000 rpm. 175 hv (130 kW)maksimi teho saavutetaan 3750 rpm ja vääntömomentti 360 Nm 1750 rpm.
Sovellukset:


title: Nissan MR -sarjan moottorit

text: Linkit:


Nissan MR -sarjan moottorit


title: Klaus Dick

text: Klaus Dick (s. 27. helmikuuta 1928) on saksalainen roomalaiskatolinen piispa. Hänet vihittiin papiksi Kölnin arkkihiippakuntaan 24. helmikuuta 1953 ja nimitettiin sen vihkipiispaksi sekä Guzabetan titulaaripiispaksi 17. maaliskuuta 1975. Piispaksi vihkiminen seurasi 19. toukokuuta. Pääkonsekraattorina toimi Joseph Höffner, jota avustivat Josef Frings, Johann Wilhelm Cleven, Augustinus Frotz ja Hubert Luthe.


title: Klaus Dick

text: Dick jäi eläkkeelle 24. helmikuuta 2003.


title: Pyloni (arkkitehtuuri)

text: Pylonit ovat egyptiläisen temppelin sisäänkäytävää reunustava tornipari. Tornit ovat korkean ja kapean katkaistun pyramidin muotoisia ja ne suippenevat tasaisesti ylöspäin.


title: Black Tower

text: Black Tower on saksalainen viinimerkki, joka on ollut Saksan menestynein viinimerkki viimeisen 40 vuoden ajan. Black Towerin viinejä myydään maailmanlaajuisesti yli 50 maassa. Merkki erottautui muista viineistä nimensä mukaisesti pikimustan pullonsa ansiosta. Myöhemmin design uudistettiin, ja pullojen värit heijastelevat sisällä olevan viinin väriä.


title: Black Tower

text: Merkki perustettiin vuonna 1967, ja ensimmäiset viinit myytiin mustissa keraamisissa pulloissa. Jo seuraavana vuonna viiniä vietiin Britanniaan ja Yhdysvaltoihin. Vuonna 1970 tuotanto oli jo 240 000 pulloa vuodessa, ja samana vuonna keraamiset pullot korvattiin mustilla lasipulloilla. Vuonna 1982 tuotanto oli noussut 13,4 miljoonaan pulloon vuodessa. 2000-luvulla Black Towerista tuli myydyin saksalainen viini Kanadassa, Englannissa, Brasiliassa ja Perussa. Vuonna 2008 merkistä tuli myydyin saksalainen merkki maailmanlaajuisesti, kun myynti saavutti 12 miljoonaa pulloa. Vuonna 2010 merkki uudelleensuunniteltiin ja lanseerattiin uusi slogan: ”Black Tower. Easy ends the day”.


title: Esko Naskali

text: Esko Naskali on suomalainen toimittaja ja juontaja. Hänet tunnetaan muun muassa asiaohjelmasta Hullu juttu.


title: Antonio Lanfranchi

text: Antonio Lanfranchi (17. toukokuuta 1946 Grondone di Ferriere – 17. helmikuuta 2015) oli italialainen roomalaiskatolinen arkkipiispa. Hänet vihittiin papiksi Piacenzan hiippakuntaan 4. marraskuuta 1971 ja nimitettiin Cesena-Sarsinan hiippakunnan piispaksi 3. joulukuuta 2003. Piispaksi vihkiminen seurasi 11. tammikuuta 2004. Pääkonsekraattorina toimi Luciano Monari, jota avustivat Paolo Romeo ja Lino Esterino Garavaglia. Lanfranchi asetettiin virkaansa 25. tammikuuta.


title: Antonio Lanfranchi

text: Lanfranchi sai 27. tammikuuta 2010 nimityksen Modena-Nonantolan arkkipiispaksi, joksi hänet asetettiin 14. maaliskuuta.


title: Glodenin piiri

text: Glodenin piiri () on hallintopiiri ("raion") Moldovan luoteisosassa. Piirin hallintokeskus on Glodeni.


title: Glodenin piiri

text: Piirin pinta-ala on 760 neliökilometriä, ja arvioitu väkiluku vuoden 2011 alussa oli 61 900.


title: A. J. Greimas

text: Algirdas Julien Greimas (alk. Algirdas Julius Greimas; 9. maaliskuuta 1917 Tula, Venäjän keisarikunta – 27. helmikuuta 1992 Pariisi, Ranska) oli Ranskan tunnetuimpia semiootikkoja, yksi Pariisin semioottisen koulukunnan perustajista.


title: A. J. Greimas

text: A. J. Greimas syntyi Tulassa Venäjällä, jonne hänen vanhempansa olivat muuttaneet Liettuasta. Kun poika oli kaksivuotias, perhe muutti takaisin Liettuaan. Lapsuutensa ja nuoruutensa Algirdas vietti useissa kaupungeissa. Hän suoritti ylioppilastutkinnon vuonna 1934 Marijampolėssa ja alkoi opiskella oikeustiedettä Kaunasissa Vytautas Suuren yliopistossa. Hän siirtyi Grenoblen yliopistoon opiskelemaan kielitiedettä, ja siitä tuli hänen varsinainen oppialansa. Toisen maailmansodan ajaksi hän joutui palaamaan kotimaahansa sotapalvelukseen. Sodan päätyttyä hän jatkoi opintojaan Pariisissa Sorbonnen yliopistossa ja väitteli tohtoriksi vuonna 1949 aiheesta 1800-luvun muodin sanasto ().


title: A. J. Greimas

text: Greimas jatkoi akateemista uraansa Aleksandriassa Egyptissä ja opetti tyttöjen sisäoppilaitoksessa ranskaa. Hän tapasi Roland Barthesin, josta tuli hänen ystävänsä. Seuraavat etapit hänen urallaan olivat Ankaran yliopisto ja Istanbulin yliopisto Turkissa sekä Poitiers'n yliopisto Ranskassa. 1960-luvulla hän palasi Pariisiin ja sai vuonna 1965 École des hautes études en sciences sociales -yliopistosta professuurin, jota hän hoiti lähes 25 vuotta.


title: A. J. Greimas

text: Greimasin puoliso oli Teresa Mary Keane.


title: A. J. Greimas

text: A. J. Greimas kuoli Pariisissa vuonna 1992, ja hänet on haudattu Kaunasiin.


title: A. J. Greimas

text:
Semiootikkona Greimas sai vaikutteita lukuisilta tutkijoilta: kielitieteilijöiltä Ferdinand de Saussure, Louis Hjelmslev ja Georges Dumézil, antropologeilta Claude Lévi-Strauss ja Vladimir Propp, filosofeilta Edmund Husserl ja Maurice Merleau-Ponty ynnä muilta. Hän on soveltanut semiotiikkaa muun muassa oikeustieteeseen, ekologiaan ja kansanrunoudentutkimukseen; erityisen havainnollinen on hänen analyysinsa Guy de Maupassantin novellista "Kaksi ystävystä", johon hän soveltaa semioottista teoriaansa sen koko laajuudessa ("Maupassant: La Sémiotique du texte", 1975).
Greimasin pääteoksiin kuuluu "Strukturaalista semantiikkaa" (1966), jossa hän esittelee seemianalyysinsa. Seemien avulla voidaan jäsentää merkityksen perusrakennetta. Keskeinen on myös isotopian käsite: niiden semanttisten kategorioiden joukko, joiden avulla jokin teksti tai sanoma voidaan lukea ja tulkita yhdeksi kokonaisuudeksi.


title: A. J. Greimas

text: Greimasin kehittämää aktanttimallia voidaan soveltaa mm. narratologiseen analyysiin. Toiminnassa on kaikkiaan kuusi aktanttia – subjekti, objekti, lähettäjä, vastaanottaja, auttaja ja vastustaja – ja näiden välisiä suhteita voidaan jäsentää kolmen modaliteetin avulla: tahtominen, haluaminen ja tietäminen. Teorian perustana ovat kategoriat oleminen ja tekeminen. Mallia voidaan soveltaa hyvin erilaisten toimintojen kuvaukseen, esimerkiksi liike-elämään, kansansatuihin, psykoanalyyttiseen terapiaan, kasvatustieteelliseen tutkimukseen jne.


title: A. J. Greimas

text: Greimas kehitti myös ns. semioottisen neliön, jonka avulla voidaan jäsentää merkkien välisiä suhteita. Hänen mukaansa neliö havainnollistaa merkityksen perusrakennetta.


title: A. J. Greimas

text: Suomessa Greimasin semiotiikkaa on tehnyt tunnetuksi erityisesti Eero Tarasti. Greimas vieraili Suomessa luennoimassa vuosina 1979 ja 1983.


title: Jirōemon Kimura

text: Jirōemon Kimura (, 19. huhtikuuta 1897 – 12. kesäkuuta 2013) oli japanilainen mies, joka oli viimeiset elinkuukautensa maailman vanhin elossa oleva ihminen. Kimurasta tuli myös maailman kaikkien aikojen vanhimmaksi todistettavasti elänyt mies hänen ohittaessaan Christian Mortensenin 28. joulukuuta 2012. Kimura oli elämänsä aikana työskennellyt muun muassa postimiehenä ja maanviljelijänä.


title: Jirōemon Kimura

text: Jirōemon Kimurasta tuli vanhin elossa oleva mies ja samalla viimeinen 1800-luvulla elänyt mies Walter Breuningin kuoltua 14. huhtikuuta 2011, kaikkien aikojen vanhimmaksi elänyt japanilainen mies ohittaessaan Yukichi Chuganjin 26. lokakuuta 2011 ja vanhin elossa oleva aasialainen henkilö Chiyono Hasegawan kuoltua 2. joulukuuta 2011. Maailman vanhin elossa oleva ihminen hänestä tuli 17. joulukuuta 2012 Dina Manfredinin kuoltua. Kimura oli viimeinen elossa ollut vahvistetusti vuonna 1897 syntynyt ihminen. Kimura oli myös ainoa todistettavasti vähintään 116-vuotiaaksi elänyt mies. Hän on tiettävästi viidenneksi vanhimmaksi elänyt japanilainen ja aasialainen.


title: Jirōemon Kimura

text: Kimura kertoi 114-vuotissyntymäpäivänään selvinneensä vuoden 1927 Kioton maanjäristyksestä, jossa kuoli 3 000 ihmistä.


title: Jirōemon Kimura

text:
Kimura oli kolmas kuudesta lapsesta. Hän syntyi nimellä Kinjiro Miyake Kamiukawan kalastaja- ja viljelykylässä, joka sijaitsee vuorten ja Japaninmeren välissä. Hänen vanhempansa Morizo ja Fusa Miyake olivat maanviljelijöitä ja viljelivät riisiä ja kasviksia. Kimuran veljenpojan Tamotsu Miyaken mukaan Kimuran oikea syntymäpäivä on 19. maaliskuuta 1897. Miyake kertoi, että asiakirjat kertovat Kimuran syntyneen 19. huhtikuuta koska virkamiehelle sattui painovirhe kun asiakirjat yhdistyneistä kaupungeista yhdistettiin vuonna 1955. Jos Kimura todella syntyi 19. maaliskuuta 1897, hän ohitti Christian Mortensenin 27. marraskuuta 2012, ja hänestä tuli maailman vanhin elävä ihminen Besse Cooperin kuoltua 4. joulukuuta 2012, eikä Dina Manfredini ollut koskaan maailman vanhin elävä ihminen.
Lopetettuaan koulun 14-vuotiaana luokkansa toiseksi parhaana oppilaana, Kimura työskenteli paikallisissa postitoimistoissa 45 vuotta kunnes jäi eläkkeelle 65-vuotiaana vuonna 1962. Hän myös työskenteli hallituksen viestintäyksikössä Koreassa 1920-luvulla, kun niemimaa oli japanilaisten hallinnassa, ja palasi naidakseen naapurinsa Yae Kimuran.


title: Felice Leonardo

text: Felice Leonardo (9. maaliskuuta 1915 Pietramelara – 15. huhtikuuta 2015) oli italialainen roomalaiskatolinen piispa. Hänet vihittiin papiksi 24. heinäkuuta 1938 ja nimitettiin Telese o Cerreto Sannitan hiippakunnan piispaksi 22. heinäkuuta 1957. Piispaksi vihkiminen seurasi 29. syyskuuta. Pääkonsekraattorina toimi Adeodato Giovanni Piazza, jota avustivat Matteo Guido Sperandeo ja Giacomo Palombella. Leonardo osallistui Vatikaanin toiseen kirkolliskokoukseen.


title: Felice Leonardo

text: Leonardo sai 21. maaliskuuta 1984 nimityksen Sant'Agata de' Gotin hiippakunnan piispaksi. 30. syyskuuta 1986 Telese o Cerreto Sannitan sekä Sant'Agata de' Gotin hiippakunnat yhdistettiin Cerreto Sannita-Telese-Sant'Agata de' Gotin hiippakunnaksi, jonka piispaksi Leonardo nimitettiin. Hän jäi eläkkeelle 20. heinäkuuta 1991.


title: Ocnițan piiri

text: Ocnițan piiri () on hallintopiiri ("raion") Moldovan pohjoisosassa. Piirin hallintokeskus on Ocnița.


title: Ocnițan piiri

text: Piirin pinta-ala on 660 km, ja arvioitu väkiluku vuoden 2011 alussa oli 56 100.


title: Adelmannsfelden

text: Adelmannsfelden on kunta Baden-Württembergin osavaltiossa, Ostalbkreisin piirikunnassa, Saksassa. Kunnassa on arviolta 1 714 asukasta (vuonna 2015) ja sen pinta-ala on 22,9 neliökilometriä.


title: Sîngerein piiri

text: Sîngerein piiri () on hallintopiiri ("raion") Moldovan keskiosassa. Piirin hallintokeskus on Sîngerei.


title: Sîngerein piiri

text: Piirin pinta-ala on 1020 km, ja arvioitu väkiluku vuoden 2011 alussa oli 93 400.


title: Caetano Antônio Lima dos Santos

text: Caetano Antônio Lima dos Santos (26. lokakuuta 1916 Altamira – 11. marraskuuta 2014) oli brasilialainen roomalaiskatolinen piispa. Hänet vihittiin kapusiinien papiksi 15. joulukuuta 1940 ja nimitettiin Ilhéusin hiippakunnan piispaksi 16. huhtikuuta 1958. Piispaksi vihkiminen seurasi 10. elokuuta. Pääkonsekraattorina toimi Augusto Álvaro da Silva, jota avustivat José Terceiro de Sousa ja José Alves de Sà Trindade.


title: Caetano Antônio Lima dos Santos

text: Lima dos Santos osallistui Vatikaanin toiseen kirkolliskokoukseen. Hän erosi tehtävistään piispana 19. joulukuuta 1969, jolloin hän sai nimityksen Tagarbalan titulaaripiispaksi. Hän erosi titulaarihiippakunnankin johdosta vuonna 1970. Hän luopui pappeudesta.


title: Tähystäjät

text: Tähystäjät (Leptoscopidae) on ahvenkaloihin kuuluva heimo. Heimon lajeja tavataan Australian ja Uuden-Seelannin lähistöltä.


title: Tähystäjät

text: Tähystäjien heimoon kuuluu 3 sukua ja 5 lajia, esimerkiksi suistotähystäjä ("Leptoscopus macropygus"). Ne ovat pienikokoisia tyypillisesti alle 20 cm pitkiä pitkulaisia kaloja, joiden silmät sijaitsevat selässä. Selkäeviä heimon kaloilla on yksi ja se on pitkä. Myös peräevä on pitkä. Suu on tähystäjillä hieman vino. Tähystäjät ovat läheistä sukua piiloilijoiden ("Creediidae") ja hietatähystäjien ("Trichodontidae") kanssa.


title: Tähystäjät

text: Tähystäjälajeja tavataan Australian ja Uuden-Seelannin rannikolla. Ne elävät lähellä pohjaa suolaisissa vesissä, murtovesissä jokien suistoalueilla ja eräät lajit myös joissa Uudessa-Seelannissa.


title: Climério Almeida de Andrade

text: Climério Almeida de Andrade (26. helmikuuta 1924 – 24. toukokuuta 1981) oli brasilialainen roomalaiskatolinen piispa. Hänet vihittiin papiksi 27. kesäkuuta 1948 ja nimitettiin Vitória da Conquistan hiippakunnan piispaksi 24. syyskuuta 1962. Piispaksi vihkiminen seurasi 30. joulukuuta. Pääkonsekraattorina toimi Floréncio Cicinho Vieira, jota avustivat Caetano Antônio Lima dos Santos ja Walfrido Teixeira Vieira.


title: Climério Almeida de Andrade

text: Almeida de Andrade osallistui Vatikaanin toiseen kirkolliskokoukseen. Hän kuoli 57-vuotiaana virassa.


title: Mario Paciello

text: Mario Paciello (s. 26. lokakuuta 1937) on italialainen roomalaiskatolinen piispa. Hänet vihittiin papiksi 30. kesäkuuta 1963 ja nimitettiin Cerreto Sannita-Telese-Sant'Agata de' Gotin hiippakunnan piispaksi 20. heinäkuuta 1991. Piispaksi vihkiminen seurasi 29. syyskuuta. Pääkonsekraattorina toimi Giuseppe Casale, jota avustivat Pietro Santoro ja Felice Leonardo.


title: Mario Paciello

text: Paciello sai 6. elokuuta 1997 nimityksen Altamura-Gravina-Acquaviva delle Fontin piispaksi.


title: Shermanin veljekset

text: Shermanin veljekset tarkoittaa kahta yhdysvaltalaista lauluntekijää:


title: Carly Rae Jepsen

text: Carly Rae Jepsen (s. 21. marraskuuta 1985 Mission, Brittiläinen Kolumbia, Kanada) on kanadalainen pop-laulaja, joka sijoittui kolmanneksi Canadian Idolin viidennellä kaudella vuonna 2007.


title: Carly Rae Jepsen

text: Jepsen julkaisi esikoisalbuminsa "Tug of War" vuonna 2008. Vuonna 2012 hänen "Curiosity"-nimiseltä EP:ltä julkaistu single ”Call Me Maybe” menestyi hyvin, sijoittuen muun muassa Billboard Hot 100 -ja Canadian Hot 100 -listoilla ykköseksi. Kappaleen musiikkivideota on katsottu YouTubesta yli miljardi kertaa (tilanne 12.5.2018). Se on palvelun kaikkien aikojen 11. suosituin musiikkivideo.


title: Denis Santos

text: Denis Santos (s. 11. maaliskuuta 1985, Sao Paolo, Brasilia) on brasilialainen jalkapalloilija, pelipaikaltaan keskushyökkääjä.


title: Denis Santos

text: Denis Santos aloitti Ykkösessä pelaanneessa PS Kemissä kaudella 2008. Kyseisellä kaudella hän olikin PS Kemin paras maalintekijä 10 osumalla, jolla sijoittui sarjan 10 parhaan maalinteijän joukkoon. Kolmannella kaudella eli kaudella 2010 syntyi 9 maalia, jolloin Denis Santos oli myös sarjan 10 parhaan maalintekijän joukossa. Näin kolmena PS Kemi Ykkösen kautena maaleja syntyi kaikkiaan 21.


title: Denis Santos

text: Seuraavana kautena Denis Santos siirtyi ruotsalaiseen Superettanin eli maan toiseksi korkeimman sarjatason GIF Sundsvalliin, jonka kanssa hänellä on kolmen vuoden sopimus.


title: Shane O’Brien

text: Shane O’Brien (s. 9. elokuuta 1983 Port Hope, Ontario, Kanada) on kanadalainen jääkiekkoilija. Hän edustaa kaudella 2016–2017 Hämeenlinnan Pallokerhoa.